text:
τις
 λειτουργικές
 απαιτήσεις για
 τη διαβίβαση
 των καταλόγων
 που πρέπει να
 υποβάλουν στην
 Επιτροπή τα
 κράτη μέλη,
 όπως
 αναφέρεται στην
 παράγραφο 2
 στοιχείο γ)
 πρώτη
 περίπτωση. Οι
 εν λόγω
 εκτελεστικές
 πράξεις
 εκδίδονται
 σύμφωνα με τη διαδικασία
 εξέτασης που
 αναφέρεται στο
 άρθρο 48 παράγραφος
 2.»
 (7)
 Στο άρθρο
 29β, η παράγραφος 6
 αντικαθίσταται
 από το
 ακόλουθο
 κείμενο:
 «6. Τα
 κράτη μέλη
 κοινοποιούν
 στην Επιτροπή
 τα μέτρα που
 λαμβάνουν για
 την τήρηση της
 υποχρέωσης της
 παραγράφου 5.
 Εάν η Επιτροπή
 διαπιστώσει
 ότι τα μέτρα
 δεν πληρούν
 την υποχρέωση
 μπορεί να
 προτείνει τροποποιήσεις
 των μέτρων. Όταν
 δεν
 επιτυγχάνεται
 συμφωνία για
 τα αναγκαία
 μέτρα ανάμεσα
 στην Επιτροπή
 και στα
 σχετικά κράτη
 μέλη, η
 Επιτροπή
 μπορεί να
 θεσπίζει τα
 μέτρα αυτά μέσω
 εκτελεστικών
 πράξεων.»
 (8)
 Στο άρθρο
 34, η παράγραφος 6
 αντικαθίσταται
 από το ακόλουθο
 κείμενο:
 «6. Οι
 τεχνικοί
 κανόνες για τη
 μέτρηση της
 ισχύος του
 κινητήρα και
 των διαστάσεων
 των εργαλείων
 θεσπίζονται με
 εκτελεστική
 πράξη. Οι εν
 λόγω
 εκτελεστικές
 πράξεις
 εκδίδονται
 σύμφωνα με τη
 διαδικασία
 εξέτασης που
 αναφέρεται στο
 άρθρο 48
 παράγραφος 2.»
 (9)
 Το άρθρο 45
 αντικαθίσταται
 από το
 ακόλουθο
 κείμενο:
 «Άρθρο 45
 1. Η
 Επιτροπή
 εξουσιοδοτείται
 να θεσπίζει,
 μέσω εκτελεστικών
 πράξεων που
 εκδίδονται
 σύμφωνα με το άρθρο
 48α, τα τεχνικά
 μέτρα
 διατήρησης για
 τη χρήση των
 συρόμενων ή
 σταθερών
 εργαλείων ή
 για αλιευτικές
 δραστηριότητες
 σε ορισμένες
 περιοχές ή σε
 ορισμένες
 χρονικές
 περιόδους
 επιπροσθέτως ή
 κατά
 παρέκκλιση από
 τον παρόντα
 κανονισμό. Τα
 μέτρα αυτά, με
 άμεση ισχύ,
 αφορούν την
 αντιμετώπιση
 μίας
 απρόβλεπτα
 μικρής ή
 μεγάλης
 συγκέντρωσης
 νεαρών
 οργανισμών,
 μεταβολών στα
 μεταναστευτικά
 πρότυπα ή
 τυχόν άλλων
 αλλαγών στο καθεστώς
 διατήρησης των
 αλιευτικών
 αποθεμάτων.
 2. Όταν
 απαιτείται η
 ανάληψη άμεσης
 δράσης για τη
 διατήρηση των
 αποθεμάτων
 θαλάσσιων
 οργανισμών, η Επιτροπή
 θεσπίζει
 προσωρινά
 μέτρα μέσω
 εκτελεστικών
 πράξεων. Οι εν
 λόγω
 εκτελεστικές
 πράξεις
 εκδίδονται
 σύμφωνα με τη
 διαδικασία
 εξέτασης που
 αναφέρεται στο
 άρθρο 48
 παράγραφος 3.
 3. Σε
 περίπτωση που
 απειλείται
 σοβαρά η
 διατήρηση ορισμένων
 ειδών ή
 αλιευτικών
 πεδίων και
 εφόσον κάποια
 καθυστέρηση θα
 προκαλούσε
 ζημία που
 δύσκολα θα
 μπορούσε να
 επανορθωθεί,
 ένα κράτος μέλος
 δύναται να
 λάβει
 κατάλληλα και
 χωρίς διακρίσεις
 μέτρα
 διατήρησης στα
 ύδατα που
 εμπίπτουν στη
 δικαιοδοσία
 του.
 4. Τα
 μέτρα που
 προβλέπονται
 στην παράγραφο
 3, συνοδευόμενα
 από
 αιτιολογική
 έκθεση,
 κοινοποιούνται
 στην Επιτροπή
 και στα λοιπά
 κράτη μέλη αμέσως
 μετά τη
 θέσπισή τους.
 Η
 Επιτροπή
 επιβεβαιώνει,
 εντός
 προθεσμίας
 δέκα εργάσιμων
 ημερών από τη
 λήψη της εν
 λόγω κοινοποίησης,
 την
 καταλληλότητα
 των εν λόγω
 μέτρων και ότι δεν
 συνιστούν διακριτική
 μεταχείριση, ή
 απαιτεί την
 ακύρωση ή την
 τροποποίησή
 τους μέσω
 εκτελεστικών
 πράξεων. Η
 απόφαση της
 Επιτροπής
 κοινοποιείται
 αμέσως στα
 κράτη μέλη.»
 (10)
 Στο άρθρο
 46, η παράγραφος 4
 αντικαθίσταται
 από το ακόλουθο
 κείμενο:
 «4. Με
 πρωτοβουλία
 της Επιτροπής
 ή μετά από αίτηση
 οποιουδήποτε
 κράτους
 μέλους, το
 ερώτημα εάν
 ένα εθνικό
 τεχνικό μέτρο
 το οποίο
 εφαρμόζει ένα
 κράτος μέλος
 είναι σύμφωνο
 με την
 παράγραφο 1 δύναται
 να αποτελέσει
 αντικείμενο
 απόφασης της
 Επιτροπής μέσω
 εκτελεστικών
 πράξεων. Οι εν
 λόγω εκτελεστικές
 πράξεις
 εκδίδονται
 σύμφωνα με τη
 διαδικασία
 εξέτασης που
 αναφέρεται στο
 άρθρο 48
 παράγραφος 2. Σε
 περίπτωση που
 ληφθεί η
 απόφαση αυτή,
 εφαρμόζονται
 οι διατάξεις
 του τρίτου και


text:
του τέταρτου
 εδαφίου της παραγράφου
 2.»
 (11)
 Το άρθρο 48
 αντικαθίσταται
 από το
 ακόλουθο κείμενο:
 «Άρθρο 48
 1. Η
 Επιτροπή
 επικουρείται
 από την
 επιτροπή αλιείας
 και
 υδατοκαλλιέργειας
 που
 συγκροτήθηκε
 βάσει του
 κανονισμού (ΕΚ)
 αριθ. 2371/2002. Η εν
 λόγω επιτροπή
 είναι μια
 επιτροπή υπό
 την έννοια του
 κανονισμού (ΕΕ) αριθ.
 182/2011.
 2.
 Οσάκις γίνεται
 αναφορά στην
 παρούσα
 παράγραφο,
 εφαρμόζεται το
 άρθρο 5 του
 κανονισμού (ΕΕ)
 αριθ. 182/2011.
 3.
 Οσάκις γίνεται
 αναφορά στην
 παρούσα
 παράγραφο, εφαρμόζεται
 το άρθρο 8 του
 κανονισμού (ΕΕ)
 αριθ. 182/2011, σε
 συνδυασμό με
 το άρθρο 5.»
 (12)
 Προστίθεται
 το ακόλουθο
 άρθρο 48α:
 «Άρθρο 48α
 1. Εκχωρείται
 στην Επιτροπή
 το δικαίωμα να
 εκδίδει πράξεις
 κατ' εξουσιοδότηση
 υπό τις
 προϋποθέσεις
 που
 προβλέπονται
 στο παρόν άρθρο.
 2. Η
 εξουσιοδότηση
 που αναφέρεται
 στο άρθρο 2
 παράγραφος 3,
 στο άρθρο 4
 παράγραφος 4,
 στοιχείο γ), στο
 άρθρο 4
 παράγραφος 5,
 στοιχείο β), στο
 άρθρο 16 παράγραφος
 2, στο άρθρο 29
 παράγραφος 6
 και στο άρθρο 45
 παράγραφος 1
 ανατίθεται επ’
 αόριστον.
 3. Η
 εξουσιοδότηση
 που αναφέρεται
 στο άρθρο 2
 παράγραφος 3,
 στο άρθρο 4
 παράγραφος 4
 στοιχείο γ), στο
 άρθρο 4
 παράγραφος 5
 στοιχείο β), στο
 άρθρο 16
 παράγραφος 2, στο
 άρθρο 29
 παράγραφος 6
 και στο άρθρο 45
 παράγραφος 1 μπορεί
 να ανακληθεί
 ανά πάσα
 στιγμή από το
 Ευρωπαϊκό
 Κοινοβούλιο ή
 το Συμβούλιο. Η
 ανακλητήρια
 απόφαση αίρει
 την
 εξουσιοδότηση
 που ορίζει η εν
 λόγω απόφαση.
 Τίθεται σε
 ισχύ την
 επόμενη ημέρα
 από τη
 δημοσίευση της
 απόφασης στην Επίσημη
 Εφημερίδα της
 Ευρωπαϊκής
 Ένωσης ή σε
 μεταγενέστερη
 ημερομηνία που
 ορίζεται σε αυτήν.
 Ανάλογη
 απόφαση δεν
 επηρεάζει την
 εγκυρότητα ήδη
 ισχυουσών κατ'
 εξουσιοδότηση
 πράξεων.
 4. Κατά
 την έκδοση
 πράξης κατ' εξουσιοδότηση,
 η Επιτροπή
 μεριμνά για
 την ταυτόχρονη
 κοινοποίηση
 της στο
 Ευρωπαϊκό
 Κοινοβούλιο
 και στο
 Συμβούλιο.
 5. Κατ’
 εξουσιοδότηση
 πράξη που
 εκδίδεται
 δυνάμει του
 άρθρου 2
 παράγραφος 3,
 του άρθρου 4
 παράγραφος 4 στοιχείο
 γ), του άρθρου 4
 παράγραφος 5
 στοιχείο β), του
 άρθρου 16
 παράγραφος 2,
 του άρθρου 29
 παράγραφος 6
 και του άρθρου 45
 παράγραφος 1
 τίθεται σε
 ισχύ μόνο
 εφόσον ούτε το
 Ευρωπαϊκό
 Κοινοβούλιο
 ούτε το
 Συμβούλιο προβάλουν
 ένσταση εντός
 προθεσμίας δύο
 μηνών από την
 κοινοποίηση
 της πράξης στο
 Ευρωπαϊκό Κοινοβούλιο
 και το
 Συμβούλιο ή
 εφόσον, πριν
 από τη λήξη της
 προθεσμίας
 αυτής, τόσο το
 Ευρωπαϊκό
 Κοινοβούλιο,
 όσο και το
 Συμβούλιο
 πληροφορήσουν
 την Επιτροπή
 ότι δεν
 πρόκειται να
 προβάλουν
 ένσταση. Η περίοδος
 παρατείνεται
 κατά 2 μήνες
 κατόπιν
 πρωτοβουλίας
 του Ευρωπαϊκού
 Κοινοβουλίου ή
 του
 Συμβουλίου.»
 Άρθρο 2
 Ο παρών
 κανονισμός
 αρχίζει να
 ισχύει την 20ή
 ημέρα από τη
 δημοσίευσή του
 στην Επίσημη
 Εφημερίδα της
 Ευρωπαϊκής
 Ένωσης.
 Ο παρών
 κανονισμός
 είναι
 δεσμευτικός ως
 προς όλα τα
 μέρη του και
 ισχύει άμεσα
 σε κάθε κράτος
 μέλος.
 Βρυξέλλες,
 Για το
 Ευρωπαϊκό
 Κοινοβούλιο Για
 το Συμβούλιο
 Ο
 Πρόεδρος Ο
 Πρόεδρος
 [1] EE L 55 της 28.2.2011, σ. 19.
 [2] ΕΕ L 125 της 27.4.1998, σ.
 1.
 [3] ΕΕ L 55 της 28.2.2011, σ.
 13.

type: legislation

jurisdiction: EU


text:
 |
 52012PC0471
 Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για ορισμένα τεχνικά μέτρα και μέτρα ελέγχου στο Skagerrak και για την τροποποίηση του κανονισμού (ΕΚ) αριθ. 850/98 και του κανονισμού (ΕΚ) αριθ. 1342/2008 /* COM/2012/0471 final - 2012/0232 (COD) */
 ΑΙΤΙΟΛΟΓΙΚΗ
 ΕΚΘΕΣΗ
 1. ΠΛΑΙΣΙΟ
 ΤΗΣ ΠΡΟΤΑΣΗΣ
 Γενικό
 πλαίσιο
 Στη
 διάρκεια των
 διαβουλεύσεων
 του 2010 για θέματα
 αλιείας μεταξύ
 ΕΕ και
 Νορβηγίας[1],
 συμφωνήθηκε να
 συσταθεί ομάδα
 εργασίας για
 τη βελτίωση
 των μέτρων
 ελέγχου και
 επιβολής όσον
 αφορά την
 αλιεία στο Skagerrak
 και να
 διατυπωθούν
 συστάσεις για
 τρόπους εναρμόνισης
 των ενωσιακών
 και νορβηγικών
 κανονισμών που
 αφορούν
 τεχνικά μέτρα
 και μέτρα
 ελέγχου στην
 περιοχή πέραν
 των 4 ναυτικών
 μιλίων από τις
 γραμμές βάσης.
 Η εν λόγω ομάδα
 εργασίας για
 τα τεχνικά μέτρα
 και τον έλεγχο
 στο Skagerrak
 συνεδρίασε
 κατά το 2011 και υπέβαλε
 έκθεση τον
 Οκτώβριο του 2011.
 Οι συστάσεις
 της ομάδας
 εργασίας
 περιελήφθησαν
 στο συμφωνημένο
 πρακτικό που
 υπεγράφη από
 την ΕΕ και τη
 Νορβηγία στο
 Μπέργκεν στις 2
 Δεκεμβρίου 2011.
 Ισχύουσες
 διατάξεις της
 ΕΕ στον τομέα
 που καλύπτει η
 πρόταση
 Κανονισμός
 (ΕΚ) αριθ. 2371/2002 του
 Συμβουλίου,
 της 20ής Δεκεμβρίου
 2002, για τη
 διατήρηση και
 βιώσιμη
 εκμετάλλευση
 των αλιευτικών
 πόρων στο
 πλαίσιο της
 Κοινής Αλιευτικής
 Πολιτικής[2]
 Κανονισμός
 (ΕΚ) αριθ. 850/98 του
 Συμβουλίου,
 της 30ής Μαρτίου
 1998, για τη
 διατήρηση των
 αλιευτικών
 πόρων μέσω
 τεχνικών
 μέτρων προστασίας
 των νεαρών
 θαλάσσιων
 οργανισμών[3]
 Κανονισμός
 (ΕΚ) αριθ. 1342/2008 του
 Συμβουλίου,
 της 18ης Δεκεμβρίου
 2008, για τη
 σύσταση
 μακροπρόθεσμου
 σχεδίου για τα
 αποθέματα
 γάδου και τις
 αλιευτικές
 δραστηριότητες
 που
 εκμεταλλεύονται
 τα αποθέματα
 αυτά και για
 την κατάργηση
 του κανονισμού
 (ΕΚ) αριθ. 423/2004[4]
 Κανονισμός
 (ΕΚ) αριθ. 1005/2008 του
 Συμβουλίου,
 της 29ης Σεπτεμβρίου
 2008, περί
 δημιουργίας κοινοτικού
 συστήματος
 πρόληψης,
 αποτροπής και
 εξάλειψης της
 παράνομης,
 λαθραίας και
 άναρχης αλιείας,
 τροποποίησης
 των κανονισμών
 (ΕΟΚ) αριθ. 2847/93, (ΕΚ) αριθ. 1936/2001
 και (ΕΚ) αριθ. 601/2004
 και κατάργησης
 των κανονισμών
 (ΕΚ) αριθ. 1093/94 και
 (ΕΚ) αριθ. 1447/1999[5]
 Κανονισμός
 (ΕΚ) αριθ. 1006/2008 του
 Συμβουλίου,
 της 29ης Σεπτεμβρίου
 2008, σχετικά με
 τις άδειες
 αλιείας
 κοινοτικών
 αλιευτικών
 σκαφών εκτός
 των υδάτων της
 Κοινότητας και
 για την
 πρόσβαση
 σκαφών τρίτων
 χωρών στα
 ύδατα της
 Κοινότητας,
 την τροποποίηση
 των κανονισμών
 (ΕΟΚ) αριθ. 2847/93 και
 (ΕΚ) αριθ. 1627/94 και
 την κατάργηση
 του κανονισμού
 (ΕΚ) αριθ. 3317/94[6], και
 οι κανόνες
 εφαρμογής του,
 δηλ. ο
 κανονισμός (ΕΕ)
 αριθ. 201/2010 της
 Επιτροπής, της
 10ης Μαρτίου 2010,
 για τη θέσπιση
 λεπτομερών
 κανόνων
 εφαρμογής του
 κανονισμού (ΕΚ)
 αριθ. 1006/2008 του
 Συμβουλίου
 σχετικά με τις
 άδειες αλιείας
 κοινοτικών αλιευτικών
 σκαφών εκτός
 των υδάτων της
 Κοινότητας και
 για την
 πρόσβαση
 σκαφών τρίτων
 χωρών στα ύδατα
 της Κοινότητας[7]
 Κανονισμός
 (ΕΚ) αριθ. 1224/2009 του
 Συμβουλίου,
 της 20ής
 Νοεμβρίου 2009,
 περί θεσπίσεως
 κοινοτικού
 συστήματος
 ελέγχου της
 τήρησης των κανόνων
 της κοινής
 αλιευτικής
 πολιτικής[8], ο
 οποίος
 προβλέπει τη
 γενική
 απαίτηση
 ελέγχου της
 αλιείας, αλλά
 και ειδικές
 απαιτήσεις
 όσον αφορά τα
 πολυετή σχέδια,
 και οι κανόνες
 εφαρμογής του
 που
 περιλαμβάνονται
 στον
 εκτελεστικό
 κανονισμό (ΕΕ)
 αριθ. 404/2011 της Επιτροπής,
 της 8ης
 Απριλίου 2011, για
 τη θέσπιση
 λεπτομερών
 κανόνων
 σχετικά με την
 εφαρμογή του
 κανονισμού (ΕΚ)
 αριθ. 1224/2009 περί
 της θέσπισης
 κοινοτικού
 συστήματος
 ελέγχου για
 την εξασφάλιση
 της τήρησης
 των κανόνων
 της κοινής


text:
αλιευτικής
 πολιτικής[9]
 Κανονισμός
 (ΕΚ) αριθ. 847/96 του
 Συμβουλίου,
 της 6ης Μαΐου 1996,
 που αφορά τη
 θέσπιση
 συμπληρωματικών
 όρων για την
 ετήσια
 διαχείριση των
 TAC και των
 ποσοστώσεων[10]
 Μεταρρύθμιση
 της ΚΑΠ
 Επί
 του παρόντος
 συζητείται
 πρόταση της
 Επιτροπής για
 κανονισμό του
 Ευρωπαϊκού
 Κοινοβουλίου
 και του
 Συμβουλίου
 σχετικά με την
 κοινή
 αλιευτική πολιτική[11],
 στην οποία
 περιλαμβάνεται
 η εφαρμογή
 υποχρέωσης για
 εκφόρτωση όλων
 των αλιευμάτων
 σε όλους τους
 τύπους αλιείας
 στην ΕΕ. Το Skagerrak είναι
 μια μικρή
 γεωγραφική
 περιοχή για
 την οποία ενδιαφέρονται
 λίγα κράτη
 μέλη. Ως εκ
 τούτου, οι διατάξεις
 που
 περιλαμβάνονται
 στην παρούσα
 πρόταση
 αφορούν ειδικά
 το Skagerrak και την
 αλιεία που διεξάγεται
 εκεί και δεν
 αποτελούν
 προηγούμενο
 για τη
 συζήτηση
 σχετικά με τη
 μεταρρύθμιση
 της ΚΑΠ. Ωστόσο,
 η εμπειρία από
 το Skagerrak μπορεί να
 δώσει πολύτιμα
 στοιχεία για
 τη γενικότερη
 συζήτηση
 σχετικά με την
 εφαρμογή
 γενικής
 υποχρέωσης για
 εκφόρτωση όλων
 των αλιευμάτων
 που αλιεύονται
 στην ΕΕ.
 Συνοχή
 με τις λοιπές
 πολιτικές και
 τους λοιπούς στόχους
 της Ένωσης
 Η
 πρόταση και οι
 στόχοι της
 συνάδουν με
 τις πολιτικές
 της Ευρωπαϊκής
 Ένωσης, και
 ειδικότερα με
 τις πολιτικές
 που αφορούν το
 περιβάλλον, τα
 κοινωνικά θέματα,
 την αγορά και
 το εμπόριο.
 2. ΑΠΟΤΕΛΕΣΜΑΤΑ
 ΤΩΝ
 ΔΙΑΒΟΥΛΕΥΣΕΩΝ
 ΜΕ ΤΑ
 ΕΝΔΙΑΦΕΡΟΜΕΝΑ
 ΜΕΡΗ ΚΑΙ
 ΕΚΤΙΜΗΣΕΙΣ
 ΕΠΙΠΤΩΣΕΩΝ
 Διαβούλευση
 με τα
 ενδιαφερόμενα
 μέρη
 Η
 ομάδα εργασίας
 που συστάθηκε
 στο πλαίσιο
 των διαπραγματεύσεων
 ΕΕ-Νορβηγίας,
 όπως
 περιγράφεται στο
 σημείο 1, έλαβε
 εντολή να
 εξετάσει τα
 ισχύοντα στην περιοχή
 τεχνικά μέτρα
 και μέτρα
 ελέγχου και,
 εάν χρειάζεται,
 να διατυπώσει
 συστάσεις, όσο
 το δυνατόν
 ευρύτερες, για
 τη λήψη
 εναρμονισμένων
 τεχνικών
 μέτρων και
 μέτρων ελέγχου
 για το Skagerrak. Στην
 ομάδα εργασίας
 συμμετείχαν
 εμπειρογνώμονες
 για τεχνικά
 και
 επιστημονικά
 θέματα και
 θέματα
 ελέγχου, καθώς
 και εκπρόσωποι
 των αλιέων,
 συμπεριλαμβανομένων
 των ιδιοκτητών
 μικρών σκαφών.
 Η ομάδα
 εργασίας
 συνεδρίασε
 επανειλημμένως
 το 2011 και υπέβαλε
 έκθεση με τις
 διαπιστώσεις
 και τις
 συστάσεις της
 τον Οκτώβριο
 του 2011.
 Τον
 Απρίλιο του 2012 οι
 συστάσεις
 περιελήφθησαν
 στο συμφωνημένο
 πρακτικό που
 υπογράφηκε από
 την ΕΕ και τη
 Νορβηγία.
 Στο
 πλαίσιο αυτό
 και για να
 τηρηθεί ο
 στόχος της ΚΑΠ
 που αφορά την
 εξασφάλιση
 βιώσιμης
 χρήσης των
 έμβιων
 υδρόβιων πόρων
 και την εξάλειψη
 των
 απορρίψεων, ως
 μη βιώσιμης
 πρακτικής,
 είναι
 επιθυμητό να
 ενταχθούν οι
 συστάσεις που
 απαριθμούνται
 στο
 συμφωνημένο
 πρακτικό στην
 ενωσιακή νομοθεσία.
 Εκτίμηση
 επιπτώσεων
 Οι
 κανόνες που
 πρόκειται να
 θεσπιστούν θα
 εφαρμόζονται
 μόνο στο Skagerrak και
 εντάσσονται
 στο πλαίσιο
 διεθνούς
 συμφωνίας
 ΕΕ-Νορβηγίας. Η
 συμφωνία αυτή
 προσδιόρισε τα
 κοινά τεχνικά
 μέτρα και
 μέτρα ελέγχου
 που
 περιλαμβάνονται
 στην πρόταση,
 καθώς και τον
 κατάλογο των
 ειδών που θα καλύπτονται
 από την
 υποχρέωση
 εκφόρτωσης και
 το χρονοδιάγραμμα
 για τη
 σταδιακή
 εφαρμογή της.
 Επιπλέον, η συμφωνία
 ΕΕ-Νορβηγίας
 βασίστηκε στις
 συστάσεις που
 υποβλήθηκαν
 από την
 τεχνική ομάδα
 εργασίας, με
 συμμετοχή των
 ενδιαφερόμενων
 φορέων, η οποία
 εξέτασε
 λεπτομερώς τις
 διάφορες
 διαθέσιμες
 επιλογές που
 επιτρέπουν τη
 συνέχιση της
 παραδοσιακής
 αλιείας στο Skagerrak μετά
 τη λήξη της
 συμφωνίας
 γειτονίας του
 Skagerrak. Η εν λόγω
 ομάδα εργασίας
 θεωρείται ότι
 αποτελεί
 επαρκή εναλλακτική
 λύση σε σχέση
 με την
 εκτίμηση επιπτώσεων.
 Επίσης, το
 ζήτημα της
 υποχρέωσης
 εκφόρτωσης
 όλων των
 αλιευμάτων
 παρουσιάστηκε
 διεξοδικά στην
 εκτίμηση
 επιπτώσεων που
 συντάχθηκε για
 την πρόταση
 μεταρρύθμισης[12].
 3. ΝΟΜΙΚΑ
 ΣΤΟΙΧΕΙΑ ΤΗΣ


text:
ΠΡΟΤΑΣΗΣ
 Νομική
 βάση
 Άρθρο
 43 παράγραφος 2
 της Συνθήκης
 για τη λειτουργία
 της Ευρωπαϊκής
 Ένωσης.
 Αρχή
 της
 επικουρικότητας
 Οι
 διατάξεις της
 πρότασης
 αφορούν τη
 διατήρηση των
 θαλάσσιων
 βιολογικών
 πόρων, ήτοι
 μέτρα που εμπίπτουν
 στην
 αποκλειστική
 αρμοδιότητα
 της Ένωσης.
 Συνεπώς, η αρχή
 της
 επικουρικότητας
 δεν εφαρμόζεται.
 Αρχή
 της
 αναλογικότητας
 Τα
 προτεινόμενα
 μέτρα
 συμμορφώνονται
 με την αρχή της
 αναλογικότητας,
 δεδομένου ότι
 δεν υπάρχουν άλλα
 λιγότερο
 περιοριστικά
 μέτρα που να
 επιτρέπουν την
 επίτευξη των
 επιθυμητών
 στόχων
 πολιτικής.
 Επιλογή
 νομικού μέσου
 Προτεινόμενο
 μέσο:
 κανονισμός του
 Ευρωπαϊκού
 Κοινοβουλίου
 και του
 Συμβουλίου.
 4. ΔΗΜΟΣΙΟΝΟΜΙΚΕΣ
 ΕΠΙΠΤΩΣΕΙΣ
 Δεν
 υπάρχουν
 δημοσιονομικές
 επιπτώσεις.
 2012/0232 (COD)
 Πρόταση
 ΚΑΝΟΝΙΣΜΟΣ
 ΤΟΥ ΕΥΡΩΠΑΪΚΟΥ
 ΚΟΙΝΟΒΟΥΛΙΟΥ
 ΚΑΙ ΤΟΥ ΣΥΜΒΟΥΛΙΟΥ
 για
 ορισμένα
 τεχνικά μέτρα
 και μέτρα
 ελέγχου στο Skagerrak
 και για την
 τροποποίηση
 του κανονισμού
 (ΕΚ) αριθ. 850/98 και
 του κανονισμού
 (ΕΚ) αριθ. 1342/2008
 ΤΟ
 ΕΥΡΩΠΑΪΚΟ
 ΚΟΙΝΟΒΟΥΛΙΟ
 ΚΑΙ ΤΟ
 ΣΥΜΒΟΥΛΙΟ ΤΗΣ
 ΕΥΡΩΠΑΪΚΗΣ
 ΕΝΩΣΗΣ,
 Έχοντας
 υπόψη τη
 Συνθήκη για τη
 λειτουργία της
 Ευρωπαϊκής
 Ένωσης, και ιδίως
 το άρθρο 43
 παράγραφος 2,
 Έχοντας
 υπόψη την
 πρόταση της
 Ευρωπαϊκής
 Επιτροπής,
 Κατόπιν
 διαβίβασης του
 σχεδίου
 νομοθετικής
 πράξης στα
 εθνικά
 κοινοβούλια,
 Έχοντας
 υπόψη τη γνώμη
 της Ευρωπαϊκής
 Οικονομικής
 και Κοινωνικής
 Επιτροπής[13],
 Έχοντας
 υπόψη τη γνώμη
 της Επιτροπής
 των
 Περιφερειών[14],
 Αποφασίζοντας
 σύμφωνα με τη
 συνήθη
 νομοθετική διαδικασία,
 Εκτιμώντας
 τα ακόλουθα:
 (1) Κατόπιν
 των
 διαβουλεύσεων
 για θέματα
 αλιείας για το
 2012, οι οποίες
 πραγματοποιήθηκαν
 στις 2 Δεκεμβρίου
 2011, μεταξύ της
 Ένωσης και της
 Νορβηγίας,
 πρέπει να
 τροποποιηθούν
 ορισμένα τεχνικά
 μέτρα και
 μέτρα ελέγχου
 που
 εφαρμόζονται
 στο Skagerrak με στόχο
 τη βελτίωση
 των τρόπων
 εκμετάλλευσης
 και, στο μέτρο
 του δυνατού,
 την
 ευθυγράμμιση
 των κανονισμών
 Ένωσης και
 Νορβηγίας.
 (2) Στη
 διάρκεια των
 διαβουλεύσεων
 για θέματα
 αλιείας μεταξύ
 της Ένωσης και
 της Νορβηγίας,
 στις 28 Ιουνίου 2012,
 προσδιορίστηκαν
 κοινά τεχνικά
 μέτρα και
 μέτρα ελέγχου
 προς εφαρμογή
 στο Skagerrak, ο
 κατάλογος
 ειδών που θα
 καλύπτονται
 από την
 υποχρέωση
 εκφόρτωσης
 όλων των αλιευμάτων
 και το
 χρονοδιάγραμμα
 εντός του
 οποίου τα εν
 λόγω είδη
 πρέπει να
 περιληφθούν
 σταδιακά στην υποχρέωση
 εκφόρτωσης.
 (3) Οι
 αλλαγές στα
 τεχνικά μέτρα
 που
 εφαρμόζονται
 στο Skagerrak
 χρειάζονται
 για να μειωθεί
 το επίπεδο των
 ανεπιθύμητων
 αλιευμάτων και
 των
 απορρίψεων,
 δεδομένου ότι
 επηρεάζουν
 αρνητικά τη
 βιώσιμη
 εκμετάλλευση
 των θαλάσσιων
 βιολογικών
 πόρων.
 (4) Πρέπει
 να θεσπιστεί
 υποχρέωση
 εκφόρτωσης
 όλων των
 αλιευμάτων από
 τα αποθέματα
 που υπόκεινται
 σε όρια
 αλιευμάτων, με
 εξαίρεση τα
 είδη ή τους
 τύπους αλιείας
 για τα οποία
 υπάρχουν
 επιστημονικές
 αποδείξεις για
 υψηλά ποσοστά
 επιβίωσης των
 απορριπτόμενων
 ιχθύων ή για τα
 οποία ο φόρτος
 των αλιέων λόγω
 της ανάγκης
 διαχωρισμού
 των
 ανεπιθύμητων ειδών
 από τα
 αλιεύματα προς
 χωριστή
 επεξεργασία είναι
 αδικαιολόγητα
 υψηλός. [Άρθρο 3]
 (5) Το
 σύστημα
 εκφόρτωσης
 όλων των
 αλιευμάτων
 απαιτεί
 ουσιαστικές
 αλλαγές στους
 παρόντες
 τύπους αλιείας
 και στη
 διαχείριση των
 τύπων αυτών.
 Επομένως, η
 υποχρέωση
 εκφόρτωσης θα
 πρέπει να
 εισαχθεί σταδιακά.
 [Άρθρο 4]
 (6) Για
 την προστασία
 των ιχθυδίων,
 τη λειτουργία
 της αγοράς
 αλιείας και τη
 διασφάλιση του
 αποκλεισμού
 αθέμιτων κερδών
 από την
 αλίευση ιχθύων
 με μέγεθος
 μικρότερο από
 το ελάχιστο
 μέγεθος
 αναφοράς
 διατήρησης, ο
 χειρισμός των
 λόγω
 αλιευμάτων θα
 πρέπει να
 περιοριστεί
 στην παραγωγή
 ιχθυαλεύρων,
 τροφής για ζώα
 συντροφιάς ή
 άλλων
 προϊόντων που
 δεν
 προορίζονται
 για ανθρώπινη
 κατανάλωση ή
 για
 φιλανθρωπικούς
 σκοπούς. [Άρθρο


text:
5]
 (7) Για
 να εξαλειφθούν
 προοδευτικά οι
 απορρίψεις, θα πρέπει
 να βελτιωθεί η
 επιλεκτικότητα
 των αλιευτικών
 εργαλείων,
 μέσω της
 αύξησης του
 απαιτούμενου
 γενικού ελάχιστου
 μεγέθους
 ματιών δικτύων
 για τη βενθοπελαγική
 αλιεία, αλλά με
 παρεκκλίσεις
 ως προς τη χρήση
 εργαλείων,
 συμπεριλαμβανομένων
 των διατάξεων
 επιλογής που
 έχουν την ίδια
 επιλεκτικότητα
 σε αυτούς τους
 τύπους
 αλιείας. [Άρθρο
 6]
 (8) Για
 να υπάρξει το
 βέλτιστο
 δυνατό
 αποτέλεσμα και
 ορθή
 παρακολούθηση
 και έλεγχος
 των νέων
 τεχνικών
 μέτρων που θα
 καθοριστούν,
 είναι αναγκαίο
 να περιοριστεί
 η χρήση
 αλιευτικών
 εργαλείων στο
 Skagerrak. [Άρθρο 7]
 (9) Για
 να αντιμετωπιστεί
 η σύγκρουση
 της
 εφαρμοστέας
 νομοθεσίας στο
 Skagerrak και στις
 γειτονικές
 περιοχές και
 να διασφαλιστεί
 η τήρηση των
 κανόνων με
 τους οποίους
 θεσπίζονται τα
 τεχνικά μέτρα
 στο Skagerrak, είναι
 επίσης αναγκαίο
 να θεσπιστούν
 ορισμένα μέτρα
 για τη
 διευθέτηση
 ζητημάτων που
 ανακύπτουν
 όταν στη
 διάρκεια συγκεκριμένου
 αλιευτικού
 ταξιδιού τα
 αλιευτικά σκάφη
 συνδυάζουν τις
 αλιευτικές
 τους
 δραστηριότητες
 στο Skagerrak με αλιεία
 σε περιοχές
 στις οποίες
 δεν θα
 εφαρμόζονται
 τα νέα τεχνικά
 μέτρα που θα
 θεσπιστούν για
 το Skagerrak. [Άρθρο 8]
 (10) Για
 να
 διασφαλισθεί η
 συμμόρφωση με
 τα μέτρα που προβλέπονται
 στον παρόντα
 κανονισμό,
 πρέπει να ληφθούν
 ειδικά μέτρα
 ελέγχου
 επιπλέον αυτών
 που προβλέπονται
 στον κανονισμό
 (ΕΚ) αριθ. 1224/2009 του
 Συμβουλίου,
 της 20ής
 Νοεμβρίου 1993,
 περί θεσπίσεως
 κοινοτικού
 συστήματος
 ελέγχου της
 τήρησης των
 κανόνων της
 κοινής
 αλιευτικής πολιτικής[15].
 [Άρθρο 9]
 (11) Εφόσον
 αναγνωρίζεται
 ότι το Skagerrak είναι
 μια μάλλον μικρή
 αλιευτική
 περιοχή, στην
 οποία κυρίως
 μικρότερα
 σκάφη
 πραγματοποιούν
 σύντομα
 αλιευτικά
 ταξίδια, η
 χρήση της
 προαναγγελίας
 που απαιτείται
 από το άρθρο 17
 του κανονισμού
 (ΕΚ) αριθ. 1224/2009 θα
 πρέπει να
 επεκταθεί και
 να καλύπτει
 όλα τα σκάφη με
 ολικό μήκος 10 m
 και άνω, οι δε
 προαναγγελίες
 θα πρέπει να
 υποβάλλονται
 προ δύο ωρών,
 ώστε να
 υπάρξει
 προσαρμογή
 στους τύπους
 αλιείας. [Άρθρο
 10]
 (12) Για
 την ορθή
 παρακολούθηση
 των αλιευτικών
 δραστηριοτήτων
 και ειδικότερα
 για την
 επαλήθευση ότι
 τηρείται εν
 πλω η
 υποχρέωση
 εκφόρτωσης
 όλων των αλιευμάτων
 από αποθέματα
 που υπόκεινται
 σε περιορισμούς
 αλιευμάτων,
 είναι αναγκαίο
 να λειτουργεί
 επί των σκαφών
 που
 δραστηριοποιούνται
 στο Skagerrak σύστημα
 ηλεκτρονικής
 παρακολούθησης
 εξ αποστάσεως
 (REM). [Άρθρο 11]
 (13) Για
 να
 διασφαλιστεί η
 τήρηση των
 νέων τεχνικών
 μέτρων, τα
 οικεία κράτη
 μέλη θα πρέπει
 να καταρτίσουν
 μέτρα ελέγχου
 και επιθεώρησης
 για το Skagerrak και να
 ενσωματώσουν
 τα μέτρα αυτά
 στα αντίστοιχα
 εθνικά
 ελεγκτικά τους
 προγράμματα δράσης.
 [Άρθρο 12]
 (14) Απαιτείται
 να προβλεφθούν
 κανόνες για τα
 σκάφη που
 διαπλέουν το Skagerrak,
 ώστε να
 διασφαλιστεί η
 τήρηση των
 νέων τεχνικών
 μέτρων. [Άρθρο 13]
 (15) Πρέπει
 να προβλεφθούν
 διατάξεις για
 την περιοδική
 αξιολόγηση της
 καταλληλότητας
 και της αποτελεσματικότητας
 των τεχνικών
 μέτρων από την
 Επιτροπή.
 Είναι σκόπιμο
 η εν λόγω
 αξιολόγηση να
 βασίζεται σε
 εκθέσεις των
 ενδιαφερομένων
 κρατών μελών. [Άρθρα
 14 και 15]
 (16) Για
 να
 διευκολυνθεί η
 επιλεκτικότερη
 αλιεία στο πλαίσιο
 της υποχρέωσης
 εκφόρτωσης
 όλων των αλιευμάτων,
 είναι σκόπιμο
 να εξαιρεθούν
 τα σκάφη που δραστηριοποιούνται
 στο Skagerrak από το
 καθεστώς
 αλιευτικής
 προσπάθειας
 που προβλέπεται
 στο κεφάλαιο
 ΙΙΙ του
 κανονισμού (ΕΚ)
 αριθ. 1342/2008, της 18ης
 Δεκεμβρίου 2008,
 για τη σύσταση
 μακροπρόθεσμου
 σχεδίου για τα
 αποθέματα
 γάδου και τις
 αλιευτικές δραστηριότητες
 που
 εκμεταλλεύονται
 τα


text:
αποθέματα
 αυτά και για
 την κατάργηση
 του κανονισμού
 (ΕΚ) αριθ. 423/2004[16].
 [Άρθρο 20]
 (17) Απαιτείται
 να προβλεφθεί
 ένας βαθμός
 ευελιξίας για
 τους αλιείς,
 ώστε να
 προσαρμοστούν
 στο νέο καθεστώς
 του Skagerrak. Επομένως,
 η επιτρεπόμενη
 ευελιξία για
 την από έτος σε
 έτος
 αξιοποίηση των
 ποσοστώσεων, η
 οποία
 προβλέπεται
 στον κανονισμό
 (ΕΚ) αριθ. 847/96, της
 6ης Μαΐου 1996, περί
 θεσπίσεως
 συμπληρωματικών
 όρων για την
 ετήσια διαχείριση
 των TAC και των
 ποσοστώσεων[17],
 δεν θα πρέπει
 να θεωρείται
 υπεραλίευση. [Άρθρο
 20]
 (18) Για να
 γίνει η
 προσαρμογή
 στην τεχνική
 και επιστημονική
 πρόοδο έγκαιρα
 και σύμφωνα με
 την αρχή της αναλογικότητας,
 για να
 εξασφαλιστεί η
 ευελιξία και να
 είναι δυνατή η
 εξέλιξη
 ορισμένων
 μέτρων, η αρμοδιότητα
 έκδοσης
 πράξεων
 σύμφωνα με το
 άρθρο 290 της
 Συνθήκης θα
 πρέπει να
 ανατεθεί στην
 Επιτροπή για
 την τροποποίηση
 του
 παραρτήματος Ι
 όσον αφορά το
 χρονικό πλαίσιο
 και τα
 αποθέματα που
 υπόκεινται
 στην υποχρέωση
 εκφόρτωσης
 όλων των
 αλιευμάτων και
 για την
 τροποποίηση
 του
 παραρτήματος
 ΙΙ όσον αφορά
 το ελάχιστο
 μέγεθος
 αναφοράς
 διατήρησης.
 (19) Η
 Επιτροπή, όταν
 ετοιμάζει και
 συντάσσει κατ’
 εξουσιοδότηση
 πράξεις, θα
 πρέπει να
 διασφαλίζει
 την ταυτόχρονη,
 έγκαιρη και
 κατάλληλη
 διαβίβαση των σχετικών
 εγγράφων στο
 Ευρωπαϊκό
 Κοινοβούλιο και
 στο Συμβούλιο.
 (20) Για
 την εξασφάλιση
 ενιαίων
 προϋποθέσεων
 και έγκαιρης
 ανταπόκρισης
 στην
 πραγματικότητα
 της αλιείας
 και στις διαθέσιμες
 επιστημονικές
 πληροφορίες,
 θα πρέπει να
 ανατεθούν στην
 Επιτροπή
 εκτελεστικές
 αρμοδιότητες
 για την
 εφαρμογή των
 διατάξεων
 τεχνικού χαρακτήρα
 σχετικά με τον
 προσδιορισμό
 του επιπέδου
 επιλεκτικότητας
 των εργαλείων
 και τις
 ελάχιστες
 απαιτήσεις για
 το REM. Οι
 αρμοδιότητες
 αυτές θα
 πρέπει να
 ασκούνται σύμφωνα
 με τον
 κανονισμό (ΕΕ)
 αριθ. 182/2011 του
 Ευρωπαϊκού Κοινοβουλίου
 και του
 Συμβουλίου,
 της 16ης Φεβρουαρίου
 2011, για τη
 θέσπιση
 κανόνων και
 γενικών αρχών
 σχετικά με
 τους τρόπους
 ελέγχου από τα
 κράτη μέλη της
 άσκησης των
 εκτελεστικών
 αρμοδιοτήτων
 από την Επιτροπή[18].
 (21) Η
 απαγόρευση
 διατήρησης επί
 του σκάφους
 ορισμένων
 ειδών κατά
 ορισμένα
 χρονικά
 διαστήματα στο
 Skagerrak και το πεδίο
 εφαρμογής του
 παρόντος
 κανονισμού
 καθιστούν
 αναγκαίες
 ορισμένες
 τροποποιήσεις
 του κανονισμού
 (ΕΚ) αριθ. 850/98 και
 του κανονισμού
 (ΕΚ) αριθ. 1342/2008.
 (22) Συνεπώς,
 ο κανονισμός (EΚ)
 αριθ. 850/98 και ο
 κανονισμός (EΚ) αριθ.
 1342/2008 πρέπει να
 τροποποιηθούν
 αναλόγως,
 ΕΞΕΔΩΣΑΝ
 ΤΟΝ ΠΑΡΟΝΤΑ
 ΚΑΝΟΝΙΣΜΟ:
 ΚΕΦΑΛΑΙΟ
 Ι
 ΓΕΝΙΚΕΣ
 ΔΙΑΤΑΞΕΙΣ
 Άρθρο
 1
 Αντικείμενο
 και πεδίο
 εφαρμογής
 1. Ο
 παρών
 κανονισμός
 θεσπίζει νέα
 τεχνικά μέτρα
 και μέτρα
 ελέγχου στο Skagerrak.
 2. Ο
 παρών
 κανονισμός
 εφαρμόζεται σε
 όλα τα
 αλιευτικά
 σκάφη που
 δραστηριοποιούνται
 στο Skagerrak.
 Άρθρο
 2
 Ορισμοί
 Για
 τους σκοπούς
 του κανονισμού
 και επιπλέον
 των ορισμών
 που
 προβλέπονται
 στο άρθρο 3 του
 κανονισμού (ΕΚ)
 αριθ. 850/98 και στο
 άρθρο 3 του
 κανονισμού (ΕΚ)
 αριθ. 2371/2002, ισχύουν
 οι ακόλουθοι
 ορισμοί:
 α) ως «κιούρτοι
 και κοφινέλλα»
 νοούνται
 μικρές παγίδες
 που αποσκοπούν
 στην αλίευση
 μαλακοστράκων
 και ιχθύων με
 την μορφή
 κλωβών ή
 καλαθιών
 κατασκευασμένων
 με διάφορα
 υλικά, τα οποία
 τοποθετούνται
 στον πυθμένα
 της θάλασσας είτε
 μεμονωμένα
 είτε σε σειρές·
 συνδέονται με
 σχοινιά (σχοινιά
 σημαντήρα) με
 σημαντήρες
 στην
 επιφάνεια, οι
 οποίοι
 υποδεικνύουν
 τη θέση τους,
 και έχουν ένα ή
 περισσότερα
 ανοίγματα ή
 εισόδους·
 β) ως «ελάχιστο
 μέγεθος
 αναφοράς
 διατήρησης»
 νοείται το
 μέγεθος, για συγκεκριμένο
 είδος, κάτω του
 οποίου η
 πώληση των αλιευμάτων
 περιορίζεται
 μόνο για


text:
τη
 μετατροπή σε ιχθυάλευρα,
 τροφές για ζώα
 συντροφιάς ή
 άλλα προϊόντα
 για μη
 ανθρώπινη
 κατανάλωση·
 γ) ως «μέγεθος
 ματιών
 οποιασδήποτε
 τράτας,
 δανέζικου γρίπου
 ή παρόμοιων
 συρόμενων
 διχτυών»
 νοείται το
 μέγεθος ματιών
 οποιουδήποτε
 σάκου ή τεμαχίου
 επιμήκυνσής
 του, τα οποία
 ευρίσκονται επί
 αλιευτικού
 σκάφους·
 δ) ως
 «σάκος» νοείται
 ο σάκος εν
 στενή εννοία·
 ε) ως «τεμάχιο
 επιμήκυνσης»
 νοείται το
 τεμάχιο
 επιμήκυνσης
 που ορίζεται
 στο παράρτημα
 του κανονισμού
 (ΕΟΚ) αριθ. 3440/84[19]·
 στ) ως «βενθοπελαγική
 τράτα» νοείται
 το εργαλείο το
 οποίο σύρεται
 ενεργά από ένα
 ή περισσότερα
 αλιευτικά
 σκάφη στον
 πυθμένα της
 θάλασσας και
 αποτελείται
 από ένα σώμα
 κωνικού ή
 πυραμιδοειδούς
 σχήματος
 (κύριο σώμα του
 διχτυού
 τράτας), το
 οποίο κλείνει
 στο οπίσθιο
 τμήμα με το
 σάκο της
 τράτας και
 ανοίγει οριζόντια
 με πόρτες σε
 επαφή με το
 βυθό ή, στην
 περίπτωση δύο
 σκαφών, με την
 απόσταση
 μεταξύ των
 σκαφών·
 ζ) ως «δανέζικος
 γρίπος»
 νοείται
 κυκλωτικό και
 συρόμενο δίχτυ,
 ο χειρισμός
 του οποίου
 πραγματοποιείται
 από ένα ή
 περισσότερα
 σκάφη μέσω δύο
 μακρών σχοινιών
 (σχοινιά
 δανέζικου
 γρίπου) που
 έχουν
 σχεδιαστεί
 κατά τρόπο
 ώστε να
 κατευθύνουν
 και να
 συγκεντρώνουν
 τα ψάρια προς
 το άνοιγμα της
 τράτας. Το
 εργαλείο
 αποτελείται
 από δίχτυ, το
 οποίο είναι
 παρόμοιο από
 απόψεως
 σχεδιάσεως και
 μεγέθους με
 τράτα βυθού,
 αποτελείται
 από δύο μακρά
 φτερά, ένα
 κύριο τμήμα
 και ένα σάκο.
 η) ως «δοκότρατα»
 νοείται
 αλιευτικό
 εργαλείο με
 δίχτυ τράτας
 το οποίο
 ανοίγεται
 οριζόντια με
 χαλύβδινο ή
 ξύλινο σωλήνα,
 που ονομάζεται
 δοκός, και
 δικτύωμα που
 διαθέτει
 αλυσίδες που
 σύρονται στο
 βυθό, αλυσιδωτές
 ψάθες ή
 αλυσίδες
 ανάδευσης και
 το οποίο
 σύρεται ενεργά
 στον βυθό με τη
 βοήθεια της
 μηχανής του
 σκάφους.
 θ) ως «πελαγική
 τράτα» νοείται
 το εργαλείο το
 οποίο σύρεται
 από ένα ή
 περισσότερα
 αλιευτικά σκάφη
 στα μεσόνερα
 και
 αποτελείται
 από δίχτυ με μεγάλα
 μάτια στο
 εμπρόσθιο
 τμήμα, τα οποία
 συγκεντρώνουν
 και
 κατευθύνουν τα
 αλιεύματα προς
 τα οπίσθια
 τμήματα του
 διχτυού που
 είναι
 κατασκευασμένα
 με μικρά μάτια,
 και για το
 οποίο το βάθος
 της αλιείας
 ελέγχεται με
 βυθόμετρο
 διχτυού, ενώ το
 οριζόντιο
 άνοιγμα ελέγχεται
 με πόρτες που
 συνήθως δεν
 εφάπτονται στον
 πυθμένα.
 ι) ως «πελαγικά
 και
 βιομηχανικά
 είδη» νοούνται
 η ρέγγα, το
 σκουμπρί, η
 σαρδελόρεγγα,
 το προσφυγάκι,
 το σύκο
 Νορβηγίας, το
 αμμόχελο ή το
 σαφρίδι.
 ΚΕΦΑΛΑΙΟ
 ΙΙ
 ΤΕΧΝΙΚΑ
 ΜΕΤΡΑ
 ΔΙΑΤΗΡΗΣΗΣ
 Άρθρο
 3
 Υποχρέωση
 εκφόρτωσης
 όλων των
 αλιευμάτων
 1.
 Κατά
 παρέκκλιση από
 το άρθρο 19
 παράγραφος 1
 του κανονισμού
 (ΕΚ) αριθ. 850/98, όλα
 τα αλιεύματα
 των αποθεμάτων
 ψαριών που
 αναφέρονται
 στο παράρτημα
 Ι, φέρονται και
 διατηρούνται
 επί των
 αλιευτικών
 σκαφών και
 εκφορτώνονται,
 σύμφωνα με το
 χρονοδιάγραμμα
 που αναφέρεται
 στο εν λόγω
 παράρτημα,
 εκτός αν τα απορριφθέντα
 αλιεύματα των
 εν λόγω
 αποθεμάτων έχουν
 υψηλό ποσοστό
 επιβίωσης ή αν
 η επιβάρυνση
 των αλιείς που
 θα πρέπει να
 αφαιρέσουν τα
 ανεπιθύμητα
 είδη από τα
 αλιεύματα για
 χωριστή
 επεξεργασία είναι
 αδικαιολόγητα
 υψηλή.
 2.
 Ανεξαρτήτως
 των διατάξεων
 της παραγράφου
 1, και κατά
 παρέκκλιση από
 το άρθρο 19
 παράγραφος 1
 του κανονισμού
 (ΕΚ) αριθ. 850/98, κατά
 την αλιεία με
 εργαλεία με μέγεθος
 ματιών ίσο ή
 μικρότερο από 32 mm
 όλα τα
 αλιεύματα
 αποθεμάτων,
 συμπεριλαμβανομένων
 των αποθεμάτων
 για τα οποία
 δεν εφαρμόζεται
 η υποχρέωση
 εκφόρτωσης,
 φέρονται και
 διατηρούνται
 επί των
 αλιευτικών


text:
σκαφών και
 εκφορτώνονται.
 3. Η
 παράγραφος 1
 δεν
 εφαρμόζεται
 στην αλιεία με
 κιούρτους ή
 κοφινέλλα.
 4. Η
 Επιτροπή
 εξουσιοδοτείται
 να εκδίδει
 κατ’εξουσιοδότηση
 πράξεις για
 την τροποποίηση
 του
 παραρτήματος Ι
 βάσει των
 εξελίξεων των
 επιστημονικών
 πληροφοριών ή
 σε περιπτώσεις
 στις οποίες η
 επιβάρυνση
 στους αλιείς
 είναι
 δυσανάλογη σε
 σχέση με τα
 οφέλη. Αυτές οι
 κατ’
 εξουσιοδότηση πράξεις
 εκδίδονται
 σύμφωνα με το
 άρθρο 16.
 Άρθρο
 4
 Ειδικοί
 όροι για τη
 διαχείριση των
 ποσοστώσεων
 1. Όλα
 τα αλιεύματα
 από τα
 αποθέματα που
 αναφέρονται
 στο άρθρο 3, τα
 οποία
 αλιεύθηκαν από
 ενωσιακά αλιευτικά
 σκάφη,
 καταλογίζονται
 στις
 ποσοστώσεις που
 ισχύουν όσον
 αφορά το εν
 λόγω απόθεμα ή
 ομάδα
 αποθεμάτων για
 το κράτος
 μέλος σημαίας,
 ανεξαρτήτως
 του τόπου
 εκφόρτωσης.
 2. Τα
 κράτη μέλη
 εξασφαλίζουν
 ότι η
 ποσόστωση χορηγείται
 για αλιευτικά
 σκάφη που
 ασκούν
 δραστηριότητες
 στο Skagerrak για τα
 τυχόν
 αποθέματα που
 υπόκεινται
 στην υποχρέωση
 εκφόρτωσης τα
 οποία
 αλιεύουν, λαμβάνοντας
 υπόψη την
 πιθανή σύνθεση
 των αλιευμάτων
 των σκαφών.
 3. Τα
 κράτη μέλη
 εξασφαλίζουν
 ότι τα
 αλιευτικά σκάφη
 που φέρουν τη
 σημαία τους τα
 οποία
 διατηρούν επί
 του σκάφους
 ψάρια για τα
 οποία το
 κράτος μέλος
 δεν διαθέτει
 ποσόστωση
 επιστρέφουν
 στον λιμένα.
 Άρθρο
 5
 Χειρισμός
 των ιχθυδίων
 1.
 Όταν
 καθορίζεται
 ελάχιστο
 μέγεθος
 αναφοράς διατήρησης
 για ένα
 απόθεμα που
 υπόκειται στο
 άρθρο 3, η πώληση
 αλιευμάτων από
 το απόθεμα
 αυτό όταν υπολείπονται
 του ελάχιστου
 μεγέθους
 αναφοράς
 διατήρησης,
 περιορίζεται
 μόνο σε αυτά
 που
 προορίζονται
 για μετατροπή
 σε ιχθυάλευρα,
 τροφές για ζώα
 συντροφιάς ή
 άλλα προϊόντα για
 μη ανθρώπινη
 κατανάλωση ή
 για
 φιλανθρωπικούς
 σκοπούς.
 2. Τα
 ελάχιστα
 μεγέθη
 αναφοράς
 διατήρησης για
 τα αποθέματα
 στο Skagerrak
 απαριθμούνται
 στο παράρτημα II.
 3. Η
 Επιτροπή
 εξουσιοδοτείται
 να εκδίδει
 κατ’εξουσιοδότηση
 πράξεις για
 την
 τροποποίηση
 του παραρτήματος
 II βάσει των
 εξελίξεων των
 επιστημονικών πληροφοριών.
 Αυτές οι κατ’
 εξουσιοδότηση
 πράξεις εκδίδονται
 σύμφωνα με το
 άρθρο 16.
 Άρθρο
 6
 Προδιαγραφές
 αλιευτικών
 εργαλείων
 1.
 Απαγορεύεται η
 μεταφορά επί
 του σκάφους ή η
 χρήση
 οποιωνδήποτε
 διχτυών
 βενθικής
 αλιείας,
 δανέζικης
 τράτας,
 δοκότρατας ή
 παρόμοιων
 συρόμενων εργαλείων
 με μέγεθος
 ματιών
 μικρότερο των 120
 mm.
 2.
 Κατά
 παρέκκλιση της
 παραγράφου 1:
 α) Επιτρέπεται
 να
 χρησιμοποιούνται
 εργαλεία που διαθέτουν
 τα ίδια
 χαρακτηριστικά
 επιλεκτικότητας
 με εκείνα που
 αναφέρονται
 στην παράγραφο
 1 τα οποία
 επιβεβαιώνονται
 από
 ερευνητικές
 εξορμήσεις ή
 αξιολόγηση από
 την
 Επιστημονική,
 Τεχνική και
 Οικονομική
 Επιτροπή Αλιείας
 (ΕΤΟΕΑ).
 β) Τράτες
 με ελάχιστο
 μέγεθος ματιών
 κάτω των 32 mm μπορούν
 να
 χρησιμοποιούνται
 υπό τον όρο ότι
 τα αλιεύματα
 επί του
 σκάφους
 περιέχουν
 περισσότερο
 από 50% από ένα ή
 περισσότερα
 πελαγικά ή
 βιομηχανικά
 είδη.
 3. Η
 Επιτροπή
 εξουσιοδοτείται
 να εκδίδει
 εκτελεστικές
 πράξεις ώστε
 να αποφασίζει
 σχετικά με τα
 αλιευτικά
 εργαλεία,
 συμπεριλαμβανομένων
 των συσκευών
 επιλογής που
 είναι
 συνδεδεμένα με
 αυτά τα εργαλεία,
 τα οποία
 μπορούν να
 χρησιμοποιηθούν
 σαν να έχουν τα
 χαρακτηριστικά
 ισοδύναμης
 επιλεκτικότητας
 με τα εργαλεία
 που
 αναφέρονται
 στην παράγραφο
 1.
 Αυτές
 οι
 εκτελεστικές
 πράξεις
 εκδίδονται
 σύμφωνα με το
 άρθρο 17.
 Άρθρο 7
 Περιορισμοί
 χρήσης
 εργαλείων
 1. Τα
 αλιευτικά
 σκάφη που
 ασκούν
 δραστηριότητες
 στο Skagerrak
 χρησιμοποιούν
 μόνον ένα
 αλιευτικό
 εργαλείο κατά
 τη διάρκεια
 κάθε
 αλιευτικής
 εξόρμησης.
 2.
 Κατά
 παρέκκλιση από
 την παράγραφο 1,
 τα αλιευτικά σκάφη
 μπορούν να
 χρησιμοποιούν
 συνδυασμό των
 αλιευτικών
 εργαλείων που
 ορίζονται στο
 άρθρο


text:
6 παράγραφος
 1 και τα άρθρο 6
 παράγραφος 2α.
 3. Τα
 σκάφη που
 αναφέρονται
 στην παράγραφο
 1 μπορούν να
 διατηρούν επί
 του σκάφους
 περισσότερα
 από ένα
 εργαλεία, υπό
 την προϋπόθεση
 ότι θα έχουν
 στοιβαγμένα τα
 αχρησιμοποίητα
 δίχτυα σύμφωνα
 με το άρθρο 47 του
 κανονισμού (ΕΚ) αριθ.
 1224/2009.
 Άρθρο
 8
 Αλιευτικά
 ταξίδια που
 πραγματοποιούνται
 στο Skagerrak και
 άλλους τομείς
 1.
 Κατά
 παρέκκλιση από
 τα άρθρα 4, 15, 19
 παράγραφος 1, 35, 36
 και 37 του
 κανονισμού (ΕΚ)
 αριθ. 850/98, το παρόν
 κεφάλαιο εφαρμόζεται
 επίσης σε
 τομείς άλλους εκτός
 από το Skagerrak για το
 σύνολο της
 αλιευτικής
 εξόρμησης ενός
 σκάφους.
 2. Η
 παράγραφος 1
 εφαρμόζεται
 και σε άλλες
 περιοχές, μόνον
 εάν το εν λόγω
 σκάφος αλιεύει
 στο Skagerrak και στον άλλο
 τομέα
 οποτεδήποτε
 κατά τη
 διάρκεια του
 ίδιου
 αλιευτικού
 ταξιδιού.
 ΚΕΦΑΛΑΙΟ
 ΙΙΙ
 ΜΕΤΡΑ
 ΕΛΕΓΧΟΥ
 Άρθρο
 9
 Σχέση με
 άλλους
 κανονισμούς
 Τα
 μέτρα ελέγχου
 που
 προβλέπονται
 στο παρόν κεφάλαιο
 εφαρμόζονται
 συμπληρωματικά
 προς τα μέτρα που
 προβλέπονται
 στον κανονισμό
 (ΕΚ) αριθ. 1005/2008, στον κανονισμό
 (ΕΚ) αριθ. 1006/2008 και στον
 κανονισμό (ΕΚ)
 αριθ. 1224/2009, εκτός
 εάν
 προβλέπεται διαφορετικά
 στα άρθρα του
 παρόντος
 κεφαλαίου.
 Άρθρο
 10
 Προαναγγελία
 1.
 Κατά
 παρέκκλιση από
 το άρθρο 17 του
 κανονισμού (ΕΚ) αριθ.
 1224/2009 οι πλοίαρχοι
 αλιευτικών
 σκαφών της
 Ένωσης που
 διατηρούν επί
 του σκάφους
 αλιευτικά
 αποθέματα που
 υπόκεινται στο
 άρθρο 3 του
 παρόντος
 κανονισμού
 κοινοποιούν
 στις αρμόδιες
 αρχές του
 κράτους μέλους
 σημαίας τους
 τις
 πληροφορίες
 που
 αναφέρονται
 στο άρθρο 17 παράγραφος
 1 του
 κανονισμού (ΕΚ)
 αριθ. 1224/2009, δύο
 ώρες πριν από
 την είσοδο σε
 λιμένα.
 2.
 Κατά
 παρέκκλιση από
 το άρθρο 1 του
 κανονισμού (ΕΚ) αριθ.
 1010/2009 της
 Επιτροπής[20], οι
 πλοίαρχοι
 αλιευτικών
 σκαφών τρίτων
 χωρών που
 διατηρούν επί
 του σκάφους
 αλιευτικά
 αποθέματα που
 υπόκεινται στο
 άρθρο 3 του
 παρόντος
 κανονισμού
 κοινοποιούν
 στις αρμόδιες
 αρχές του
 κράτους μέλους
 του οποίου τον
 λιμένα
 επιθυμεί να
 χρησιμοποιήσει
 τις
 πληροφορίες
 που
 αναφέρονται
 στο άρθρο 6
 παράγραφος 1
 του κανονισμού
 (ΕΚ) αριθ. 1005/2008, δύο
 ώρες πριν από
 την είσοδο σε
 λιμένα.
 Άρθρο
 11
 Ηλεκτρονική
 παρακολούθηση
 εξ αποστάσεως
 1. Τα
 κράτη μέλη
 θέτουν σε
 λειτουργία
 σύστημα ηλεκτρονικής
 παρακολούθησης
 εξ αποστάσεως (REM)
 για την παρακολούθηση
 των
 δραστηριοτήτων
 των αλιευτικών
 σκαφών τα
 οποία φέρουν
 τη σημαία τους
 και αλιεύουν
 στο Skagerrak.
 2. Τα
 αλιευτικά
 σκάφη ολικού
 μήκους 12 μέτρων
 και άνω πρέπει
 να έχουν
 εγκατεστημένο
 επί του
 σκάφους πλήρως
 λειτουργικό
 σύστημα REM που
 αποτελείται
 από επαρκή
 αριθμό
 συσκευών λήψης
 τηλεόρασης
 κλειστού κυκλώματος
 (CCTV) επί του
 σκάφους, GPS και
 αισθητήρες για
 να τους
 επιτραπεί να
 εγκαταλείψουν
 τον λιμένα.
 3. Η
 παράγραφος 2
 εφαρμόζεται
 σύμφωνα με το
 εξής χρονικό
 πλαίσιο:
 (α) από
 1ης Ιανουαρίου 2014
 για τα
 ενωσιακά
 αλιευτικά σκάφη
 ολικού μήκους 15
 μέτρων και άνω
 (β) από
 1ης Ιουλίου 2015
 για τα
 ενωσιακά
 αλιευτικά σκάφη
 ολικού μήκους 12
 μέτρων και άνω.
 4. Η
 Επιτροπή
 εξουσιοδοτείται
 να εκδίδει
 εκτελεστικές
 πράξεις
 σχετικά με τις
 ακόλουθες
 πτυχές του REM:
 αξιοπιστία του
 συστήματος,
 προδιαγραφές
 του συστήματος,
 στοιχεία που
 καταγράφονται
 και υποβάλλονται
 σε
 επεξεργασία, παρακολούθηση
 της χρήσης του REM,
 ή τυχόν άλλα
 στοιχεία που
 είναι
 απαραίτητα για
 τη λειτουργία
 του συστήματος.
 Αυτές
 οι
 εκτελεστικές
 πράξεις
 εκδίδονται
 σύμφωνα με το
 άρθρο 17.
 Άρθρο
 12
 Σχέδιο


text:
ελέγχου και
 επιθεώρησης
 1. Τα
 κράτη μέλη
 θεσπίζουν
 μέτρα ελέγχου
 και
 επιθεώρησης
 σύμφωνα με το
 παράρτημα III
 ώστε να εξασφαλίζεται
 η συμμόρφωση
 με τους όρους
 που αναφέρονται
 στον παρόντα
 κανονισμό
 εντός έξι
 μηνών από την
 έναρξη ισχύος
 του παρόντος
 κανονισμού.
 2. Τα
 μέτρα ελέγχου
 και
 επιθεώρησης
 περιλαμβάνονται
 στο εθνικό
 ελεγκτικό
 πρόγραμμα
 δράσης, όπως
 προβλέπεται
 στο άρθρο 46 του
 κανονισμού (ΕΚ)
 αριθ. 1224/2009 το οποίο
 εφαρμόζεται
 στο πολυετές
 σχέδιο για τα
 αποθέματα γάδου
 που
 προβλέπεται
 στον κανονισμό
 (ΕΚ) αριθ. 1342/2008[21].
 Άρθρο
 13
 Διάπλους
 Τα
 αλιευτικά
 σκάφη που
 διέρχονται από
 το Skagerrak με ψάρια
 που
 διατηρούνται επί
 του σκάφους, τα
 οποία έχουν
 αλιευθεί σε
 περιοχές εκτός
 του Skagerrak, δένουν
 και στοιβάζουν
 τα δίχτυα
 σύμφωνα με το
 άρθρο 47 του
 κανονισμού (ΕΚ)
 αριθ. 1224/2009.
 ΚΕΦΑΛΑΙΟ
 IV
 ΕΠΑΝΕΞΕΤΑΣΗ
 Άρθρο 14
 Εκθέσεις
 των κρατών
 μελών
 Το
 τρίτο έτος
 μετά την
 έναρξη ισχύος
 του παρόντος
 κανονισμού και
 στη συνέχεια
 ανά τριετία τα
 εμπλεκόμενα
 κράτη μέλη
 υποβάλλουν
 εκθέσεις στην
 Επιτροπή
 σχετικά με την
 εφαρμογή του
 παρόντος
 κανονισμού.
 Άρθρο 15
 Αξιολόγηση
 του σχεδίου
 Η
 Επιτροπή, με
 βάση τις
 εκθέσεις των
 κρατών μελών που
 αναφέρονται
 στο άρθρο 14 και
 σε συνδυασμό
 με επιστημονικές
 συμβουλές,
 αξιολογεί την
 επίπτωση των
 μέτρων στους
 σχετικούς
 τύπους αλιείας
 και τα αποθέματα
 κατά το έτος
 που έπεται
 εκείνου κατά
 το οποίο λαμβάνει
 τις εκθέσεις.
 ΚΕΦΑΛΑΙΟ
 V
 ΔΙΑΔΙΚΑΣΤΙΚΕΣ
 ΔΙΑΤΑΞΕΙΣ
 Άρθρο
 16
 Άσκηση των
 κατ’
 εξουσιοδότηση
 αρμοδιοτήτων
 1. Η
 αρμοδιότητα
 έκδοσης κατ’
 εξουσιοδότηση
 πράξεων
 ανατίθεται
 στην Επιτροπή
 υπό τους όρους
 που θεσπίζονται
 στο παρόν
 άρθρο.
 2. Η
 αρμοδιότητα έκδοσης
 των κατ’
 εξουσιοδότηση
 πράξεων που
 αναφέρονται
 στο άρθρο 3
 παράγραφος 4
 και στο άρθρο 5
 παράγραφος 3
 ανατίθεται
 στην Επιτροπή
 επ’ αόριστον.
 3. Η
 εξουσιοδότηση
 που αναφέρεται
 στο άρθρο 3
 παράγραφος 4
 και στο άρθρο 5
 παράγραφος 3
 μπορεί ανά
 πάσα στιγμή να
 ανακληθεί από
 το Ευρωπαϊκό
 Κοινοβούλιο ή
 το Συμβούλιο. Η
 απόφαση
 ανάκλησης
 επιφέρει τη
 λήξη της
 ανάθεσης των
 αρμοδιοτήτων
 που
 προσδιορίζονται
 στην εν λόγω
 απόφαση.
 Αρχίζει να
 ισχύει την
 επομένη της
 δημοσίευσης
 της απόφασης
 στην Επίσημη
 Εφημερίδα της
 Ευρωπαϊκής
 Ένωσης ή σε
 μεταγενέστερη
 ημερομηνία που
 ορίζεται σε
 αυτήν. Δεν
 θίγει το κύρος
 των κατ’ εξουσιοδότηση
 πράξεων που
 ισχύουν ήδη.
 4. Η
 Επιτροπή,
 μόλις εκδώσει
 κατ’
 εξουσιοδότηση
 πράξη, την
 κοινοποιεί
 ταυτόχρονα στο
 Ευρωπαϊκό
 Κοινοβούλιο
 και στο Συμβούλιο.
 5. Κατ’
 εξουσιοδότηση
 πράξη που
 εκδίδεται κατ’
 εφαρμογή του
 άρθρου 3
 παράγραφος 4
 και του άρθρου 5
 παράγραφος 3
 τίθεται σε
 ισχύ μόνον εάν
 δεν διατυπωθεί
 αντίρρηση από
 το Ευρωπαϊκό
 Κοινοβούλιο ή
 το Συμβούλιο
 εντός δύο μηνών
 από την ημέρα
 που η πράξη κοινοποιείται
 στο Ευρωπαϊκό
 Κοινοβούλιο
 και στο Συμβούλιο
 ή εάν, πριν από
 τη λήξη της εν
 λόγω προθεσμίας,
 το Ευρωπαϊκό
 Κοινοβούλιο
 και το
 Συμβούλιο ενημερώσουν
 αμφότερα την
 Επιτροπή ότι
 δεν θα προβάλουν
 αντιρρήσεις. Με
 πρωτοβουλία
 του Ευρωπαϊκού
 Κοινοβουλίου ή
 του
 Συμβουλίου, η
 εν λόγω
 προθεσμία
 παρατείνεται
 κατά δύο μήνες.
 Άρθρο
 17
 Διαδικασία
 επιτροπής
 1. Η
 Επιτροπή
 επικουρείται
 από την
 επιτροπή
 αλιείας και
 υδατοκαλλιέργειας
 που έχει
 συσταθεί βάσει
 του άρθρου 30 του
 κανονισμού (ΕΚ)
 αριθ. 2371/2002.
 Πρόκειται για
 επιτροπή κατά
 την έννοια του
 κανονισμού (ΕΕ) αριθ.
 182/2011.
 2. Όταν
 γίνεται
 παραπομπή στην
 παρούσα
 παράγραφο, εφαρμόζεται
 το άρθρο 5 του


text:
κανονισμού (ΕΚ)
 αριθ. 182/2011.
 ΚΕΦΑΛΑΙΟ
 VI
 ΤΡΟΠΟΠΟΙΗΣΕΙΣ
 Άρθρο
 18
 Τροποποιήσεις
 του κανονισμού
 (ΕΚ) αριθ. 850/98
 Ο
 κανονισμός (ΕΚ)
 αριθ. 850/98
 τροποποιείται
 ως εξής:
 1. Η
 λέξη «Skagerrak»
 διαγράφεται
 από το άρθρο 4
 παράγραφος 4 στοιχείο
 α) σημείο ii), από
 το άρθρο 35 και
 από τον τίτλο
 του
 παραρτήματος IV.
 2. Το
 άρθρο 38
 διαγράφεται.
 3. Ο
 τίτλος του
 παραρτήματος X
 μέρος Β
 αντικαθίσταται
 από τον
 ακόλουθο:
 «Β.
 ΟΡΟΙ ΓΙΑ ΤΗ
 ΧΡΗΣΗ
 ΟΡΙΣΜΕΝΩΝ
 ΣΥΝΔΥΑΣΜΩΝ
 ΜΕΓΕΘΟΥΣ
 ΜΑΤΙΩΝ ΤΩΝ
 ΔΙΧΤΥΩΝ ΣΤΟ KATTEGAT»
 Άρθρο
 19
 Τροποποιήσεις
 του κανονισμού
 (ΕΚ) αριθ. 1342/2008
 Ο
 κανονισμός (ΕΚ)
 αριθ. 1342/2008
 τροποποιείται
 ως εξής:
 1. Στο
 άρθρο 11
 παράγραφος 1,
 προστίθεται το
 ακόλουθο
 δεύτερο
 εδάφιο:
 «Το
 καθεστώς
 αλιευτικής
 προσπάθειας
 που αναφέρεται
 στο πρώτο
 εδάφιο δεν
 εφαρμόζεται
 στο Skagerrak από 1ης Ιανουαρίου
 2013.»
 2. Στο
 άρθρο 12
 παράγραφος 5,
 προστίθεται το
 ακόλουθο δεύτερο
 εδάφιο:
 «Στις
 περιπτώσεις
 που το Skagerrak
 εξαιρείται από
 το καθεστώς
 αλιευτικής
 προσπάθειας
 δυνάμει του
 άρθρου 11
 παράγραφος 1
 δεύτερο
 εδάφιο, η
 αλιευτική
 προσπάθεια που
 μπορεί να
 συνδεθεί με το
 Skagerrak και συνέβαλε
 στον καθορισμό
 της
 προσπάθειας
 αναφοράς δεν λαμβάνεται
 πλέον υπόψη
 για τον
 καθορισμό της
 μέγιστης
 επιτρεπόμενης
 αλιευτικής
 προσπάθειας.»
 ΚΕΦΑΛΑΙΟ
 VII
 ΠΑΡΕΚΚΛΙΣΕΙΣ
 Άρθρο
 20
 Παρέκκλιση
 από τον
 κανονισμό (ΕΚ)
 αριθ. 847/96
 1.
 Κατά
 παρέκκλιση:
 α) του
 άρθρου 3
 παράγραφος 3
 του κανονισμού
 847/1996, όταν η χρησιμοποίηση
 μιας
 ποσόστωσης για
 απόθεμα που υπόκειται
 στο άρθρο 3
 υπερβεί το 75 %
 πριν από τις 31
 Οκτωβρίου του
 έτους
 εφαρμογής της,
 το κράτος
 μέλος στο
 οποίο έχει
 χορηγηθεί η
 ποσόστωση αυτή
 μπορεί να ζητά
 από την
 Επιτροπή άδεια
 να εκφορτώσει
 συμπληρωματικές
 ποσότητες
 ιχθύων του
 ίδιου
 αποθέματος, οι
 οποίες
 αφαιρούνται
 από την
 ποσόστωση του
 εν λόγω αποθέματος
 κατά το
 επόμενο έτος,
 αναφέροντας
 την αιτούμενη
 συμπληρωματική
 ποσότητα
 (δανεισμός), και.
 β) του
 άρθρου 4
 παράγραφος 2
 του κανονισμού
 847/1996, ένα κράτος
 μέλος στο
 οποίο
 χορηγήθηκε
 σχετική ποσόστωση
 μπορεί να
 ζητήσει από
 την Επιτροπή,
 πριν από τις 31
 Οκτωβρίου του
 έτους
 εφαρμογής της
 ποσόστωσης, να
 διατηρήσει
 μέρος της
 ποσόστωσης
 προς μεταφορά
 στο επόμενο
 έτος
 (αποταμίευση) .
 Οι
 ποσότητες που
 αναφέρονται
 στις
 παραγράφους α)
 και β) δεν
 υπερβαίνουν
 (i) το 2013
 το 20% της
 σχετικής
 ποσόστωσης,
 (ii) το 2014
 το 15% της
 σχετικής
 ποσόστωσης και
 (iii) από
 το 2015 και εξής το 10 %
 της σχετικής
 ποσόστωσης.
 2. Η
 επιπλέον
 ποσότητα που
 δανείζεται
 σύμφωνα με την
 παράγραφο 1 δεν
 θεωρείται
 υπέρβαση των
 επιτρεπομένων
 εκφορτώσεων
 για την
 εφαρμογή των
 μειώσεων που
 προβλέπονται
 στο άρθρο 105 του
 κανονισμού (ΕΚ)
 αριθ. 1224/2009.
 ΚΕΦΑΛΑΙΟ
 VII
 ΤΕΛΙΚΕΣ
 ΔΙΑΤΑΞΕΙΣ
 Άρθρο
 21
 Ο
 παρών
 κανονισμός
 αρχίζει να
 ισχύει την
 επομένη της ημέρας
 δημοσίευσής
 του στην Επίσημη
 Εφημερίδα της
 Ευρωπαϊκής
 Ένωσης.
 Ο
 παρών
 κανονισμός
 εφαρμόζεται
 από την 1η
 Ιανουαρίου 2013.
 Ο
 παρών
 κανονισμός
 είναι
 δεσμευτικός ως
 προς όλα τα
 μέρη του και
 ισχύει άμεσα
 σε κάθε κράτος
 μέλος.
 Βρυξέλλες,
 Για
 το Ευρωπαϊκό
 Κοινοβούλιο Για
 το Συμβούλιο
 Ο
 Πρόεδρος Ο
 Πρόεδρος
 Παράρτημα
 I
 Κατάλογος
 των ειδών που
 θα
 συμπεριληφθούν
 σταδιακά στην
 υποχρέωση
 εκφόρτωσης
 Ονομασία || Επιστημονική ονομασία || Αρχική ημερομηνία εφαρμογής
 Γάδος || Gadus morhua || 1η Ιανουαρίου 2013
 Εγκλεφίνος || Melanogrammus aeglefinus || 1η Ιανουαρίου 2013
 Ρέγγα || Clupea harengus || 1η Ιανουαρίου


text:
2013
 Σκουμπρί || Scomber scombrus || 1η Ιανουαρίου 2013
 Γαρίδα Αρκτικής || Pandalus borealis || 1η Ιανουαρίου 2013
 Μαύρος μπακαλιάρος || Pollachius virens || 1η Ιανουαρίου 2013
 Παπαλίνα || Sprattus sprattus || 1η Ιανουαρίου 2013
 Νταούκι του Ατλαντικού || Merlangius merlangus || 1η Ιανουαρίου 2013
 Μπακαλιάρος μερλούκιος || Merluccius merluccius || 1η Ιανουαρίου 2013
 Μουρούνα || Molva molva || 1η Ιανουαρίου 2013
 Βατραχόψαρα || Lophius piscatorius. || 1η Ιανουαρίου 2013
 Κίτρινος μπακαλιάρος || Pollachius pollachius || 1η Ιανουαρίου 2013
 Γρεναδιέρος των βράχων || Coryphaenoides rupestris || 1η Ιανουαρίου 2013
 Μπλε μουρούνα || Molva dypterygia || 1η Ιανουαρίου 2013
 Μπρόσμιος || Brosme brosme || 1η Ιανουαρίου 2013
 Ευρωπαϊκή χωματίδα || Pleuronectes platessa || 1η Ιανουαρίου 2015
 Καλκάνι || Glyptocephalus cynoglossus || 1η Ιανουαρίου 2015
 Καλκάνι του Καναδά || Hippoglossoides platessoides || 1η Ιανουαρίου 2015
 Προσφυγάκι || Micromesistius poutassou || 1η Ιανουαρίου 2015
 Σύκο της Νορβηγίας || Trisopterus esmarkii || 1η Ιανουαρίου 2015
 Γουρλομάτης || Argentina spp. || 1η Ιανουαρίου 2015
 Γλώσσα || Solea solea || 1η Ιανουαρίου 2015
 Καραβίδα || Nephrops norvegicus || 1η Ιανουαρίου 2015
 Καλκάνι || Scophthalmus rhombus || 1η Ιανουαρίου 2015
 Χωματίδα || Limanda limanda || 1η Ιανουαρίου 2015
 Καλκάνι || Scophthalmus maximus || 1η Ιανουαρίου 2015
 Λεμονόγλωσσα || Microstomus kitt || 1η Ιανουαρίου 2015
 Αμμόχελο || Ammodytidae || 1η Ιανουαρίου 2015
 Σαφρίδι || Trachurus trachurus || 1η Ιανουαρίου 2015
 Σελάχια (άλλα από αυτά για τα οποία αναφέρεται στους κανονισμούς περί αλιευτικών δυνατοτήτων ότι πρέπει να απελευθερώνονται) || Raja spp. || 1η Ιανουαρίου 2015
 Καλκάνι || Platichthys flesus || 1η Ιανουαρίου 2015
 Λυκόψαρο του Ατλαντικού || Anarhichas lupus || 1η Ιανουαρίου 2015
 Σαλούβαρδοι || Phycis blennoides || 1η Ιανουαρίου 2015
 Κυκλόπτερος || Cyclopterus lumpus || 1η Ιανουαρίου 2015
 Σκορπιοί του Βορρά ή σεβαστοί || Sebastes spp. || 1η Ιανουαρίου 2015
 Παράρτημα
 II
 Ελάχιστο
 μέγεθος
 αναφοράς
 διατήρησης
 Είδος || Ελάχιστα μεγέθη αναφοράς διατήρησης
 Γάδος (Gadus Morhua) || 30 cm
 Εγκλεφίνος ((Melanogrammus aeglefinus) || 27 cm
 Νταούκι του Ατλαντικού (Merlangus merlangus) || 23 cm
 Μαύρος μπακαλιάρος (Polachius virensis) || 30 cm
 Ρέγγα (Clupea harengus) || 18 cm
 Σκουμπρί (Scomber spp.) || 20 cm
 Μπακαλιάρος μερλούκιος (Merluccius merluccius) || 30 cm
 Μουρούνα (Molva molva) || 63cm
 Μπλε μουρούνα (Molva dipterygia) || 70cm
 Κίτρινος μπακαλιάρος (Pollachius pollachius) || 30cm
 Ευρωπαϊκή χωματίδα (Pleuronectes platesus) || 27 cm
 Γλώσσα (Solea spp.) || 24 cm
 Σαφρίδι (Trachurus spp.) || 15 cm
 ΠΑΡΑΡΤΗΜΑ
 III
 Μέτρα
 ελέγχου και
 επιθεώρησης
 1. Για
 σκοπούς
 ελέγχου και
 επιθεώρησης
 για την εξακρίβωση
 του επιπέδου
 συμμόρφωσης με
 τα άρθρα 3 και 5, τα
 εθνικά μέτρα
 ελέγχου και
 επιθεώρησης
 περιλαμβάνουν
 αναφορά
 τουλάχιστον
 στα εξής:
 α) απαιτήσεις
 πλήρους
 δειγματοληψίας
 αλιευμάτων στη
 θάλασσα και
 στον λιμένα·
 β) ανάλυση
 όλων των
 δεδομένων που
 αναφέρονται
 στο άρθρο 109
 παράγραφος 2
 στοιχεία α) και
 β) του
 κανονισμού (ΕΚ)
 αριθ. 1224/2009·
 γ) χρήση
 αισθητήρων
 συνδεδεμένων
 με τα
 αλιευτικά εργαλεία·
 δ) χρήση
 εξ αποστάσεως
 ηλεκτρονικής
 παρακολούθησης
 (REM) που
 αποτελείται
 από τηλεόραση
 κλειστού κυκλώματος
 (CCTV), GPS και
 αισθητήρες·
 ε) στόλο
 αναφοράς για
 τους
 κυριότερους
 τύπους αλιείας
 στο Skagerrak, είτε με
 τη χρήση REM είτε
 με
 παρατηρητές·
 στ) επιστημονικό
 πρόγραμμα
 δειγματοληψίας
 για


text:
τις απορρίψεις
 που θα
 καλύπτει όλους
 τους κύριους
 τύπους αλιείας
 στο Skagerrak.
 2. Για
 σκοπούς
 ελέγχου και
 επιθεώρησης
 για την εξακρίβωση
 του επιπέδου
 συμμόρφωσης με
 τα άρθρα 6, 7 και 8,
 τα εθνικά
 μέτρα ελέγχου
 και επιθεώρησης
 περιλαμβάνουν
 αναφορά
 τουλάχιστον στα
 εξής:
 α) τα
 ανθρώπινα και
 τα τεχνικά
 μέσα που έχουν
 διατεθεί·
 β) τη
 στρατηγική
 επιθεώρησης,
 συμπεριλαμβανομένου
 του επιπέδου
 των
 επιθεωρήσεων
 σε θάλασσα και
 ξηρά και της
 επιτήρησης.
 3. Γραμμές
 βάσης για την
 επιθεώρηση
 Τα
 κράτη μέλη
 ορίζουν το
 υψηλότερο
 επίπεδο επικινδυνότητας
 σε αλιευτικές
 δραστηριότητες
 που διεξάγονται
 στο Skagerrak στο
 σύστημα
 διαχείρισης
 κινδύνου που
 εφαρμόζουν και
 το οποίο έχει
 συσταθεί σύμφωνα
 με το άρθρο 5
 παράγραφος 3
 του κανονισμού
 (ΕΚ) αριθ. 1224/2009.
 Χωριστός
 παράγοντας
 κινδύνου
 πρέπει να
 ορίζεται για
 σκάφη που
 αλιεύουν στο Skagerrak
 και άλλα ενωσιακά
 ύδατα κατά τη
 διάρκεια του
 ίδιου αλιευτικού
 ταξιδιού και
 για αυτά
 επίσης να
 ορίζεται το υψηλότερο
 επίπεδο
 επικινδυνότητας.
 [1] Συμφωνημένο
 πρακτικό των
 συμπερασμάτων
 των διαβουλεύσεων
 για θέματα
 αλιείας μεταξύ
 ΕΕ και
 Νορβηγίας σχετικά
 με τον
 κανονισμό
 αλιείας στο Skagerrak
 και Kattegat για το 2011, το
 οποίο υπεγράφη
 στο Bergen στις 4
 Δεκεμβρίου 2010.
 [2] ΕΕ L 358 της 31.12.2002,
 σ. 59.
 [3] ΕΕ L 125 της 27.4.1998,
 σ.1.
 [4] ΕΕ L 348 της 24.12.2008,
 σ. 20.
 [5] ΕΕ L 286 της 29.10.2008, σ. 1.
 [6] ΕΕ L 286
 της 29.10.2008, σ. 33.
 [7] ΕΕ L 61 της 11.3.2010, σ. 1.
 [8] ΕΕ L 343 της 22.12.2009,
 σ. 1.
 [9] ΕΕ L 112 της 30.4.2011, σ. 1.
 [10] ΕΕ L 115 της 9.5.1996, σ. 3.
 [11] COM(2011) 425 τελικό
 της 13.7.2011.
 [12] http://ec.europa.eu/fisheries/reform/index_el.htm
 [13] ΕΕ C , , σ. .
 [14] ΕΕ C , , σ. .
 [15] ΕΕ L 343 της 22.12.2009, σ.
 1.
 [16] ΕΕ
 L 348 της 24.12.2008, σ. 20.
 [17] ΕΕ L 115 της 9.5.1996, σ. 3.
 [18] ΕΕ L 55 της 28.2.2011, σ.
 13.
 [19] ΕΕ L 318 της 7.12.1984, σ. 23.
 [20] ΕΕ L 280
 της 27.10.2009, σ. 5.
 [21] ΕΕ L 348
 της 24.12.2008, σ.
 20.


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 5.9.2018
 COM(2018) 610 final
 2018/0319(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με την υπογραφή, εξ ονόματος της Ένωσης, της συμφωνίας περί καθεστώτος μεταξύ της Ευρωπαϊκής Ένωσης και της πρώην Γιουγκοσλαβικής Δημοκρατίας της Μακεδονίας με αντικείμενο δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας
 ΑΙΤΙΟΛΟΓΙΚΗ ΕΚΘΕΣΗ
 1.ΠΛΑΙΣΙΟ ΤΗΣ ΠΡΟΤΑΣΗΣ
 •Αιτιολόγηση και στόχοι της πρότασης
 Το άρθρο 54 παράγραφος 3 του κανονισμoύ (ΕΕ) 2016/1624 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, για την Ευρωπαϊκή Συνοριοφυλακή και Ακτοφυλακή
 1
 προβλέπει ότι ο Ευρωπαϊκός Οργανισμός Συνοριοφυλακής και Ακτοφυλακής μπορεί να συντονίζει την επιχειρησιακή συνεργασία μεταξύ κρατών μελών και τρίτων χωρών σε ό,τι αφορά τη διαχείριση των εξωτερικών συνόρων. Εν προκειμένω, μπορεί να αναλαμβάνει δράσεις στα εξωτερικά σύνορα ενός ή περισσότερων κρατών μελών και μιας τρίτης χώρας που γειτονεύει τουλάχιστον με ένα από αυτά τα κράτη μέλη, εάν συμφωνεί η εν λόγω γειτονική τρίτη χώρα, ακόμα και στο έδαφος αυτής της τρίτης χώρας.
 Σύμφωνα με το άρθρο 54 παράγραφος 4 του κανονισμού (ΕΕ) 2016/1624, σε περιπτώσεις όπου κρίνεται απαραίτητη η ανάπτυξη ομάδων της Ευρωπαϊκής Συνοριοφυλακής και Ακτοφυλακής σε τρίτη χώρα σε δράσεις όπου τα μέλη της ομάδας θα έχουν εκτελεστικές αρμοδιότητες ή όταν το απαιτούν άλλες δραστηριότητες σε τρίτες χώρες, η Ένωση συνάπτει συμφωνία περί καθεστώτος με την οικεία τρίτη χώρα. Η συμφωνία περί καθεστώτος καλύπτει όλες τις πτυχές που είναι απαραίτητες για τη διεξαγωγή των δράσεων. Ορίζει ιδίως το εύρος της επιχείρησης, την αστική και ποινική ευθύνη, καθώς και τα καθήκοντα και τις αρμοδιότητες των μελών των ομάδων. Η συμφωνία περί καθεστώτος διασφαλίζει τον πλήρη σεβασμό των θεμελιωδών δικαιωμάτων κατά τη διάρκεια αυτών των επιχειρήσεων.
 Βάσει των οδηγιών διαπραγμάτευσης που εξέδωσε το Συμβούλιο, η Ευρωπαϊκή Επιτροπή διαπραγματεύτηκε συμφωνία περί καθεστώτος με την πρώην Γιουγκοσλαβική Δημοκρατία της Μακεδονίας με στόχο τη δημιουργία νομικού πλαισίου που θα επιτρέψει την άμεση δράση μέσω της κατάρτισης επιχειρησιακών σχεδίων για τις περιπτώσεις όπου απαιτείται άμεση αντίδραση. Οι μεταναστευτικές ροές στην περιοχή είναι μεν πολύ χαμηλότερες σε σχέση με το 2015/16, ωστόσο τα δίκτυα οργανωμένου εγκλήματος προσαρμόζουν γρήγορα στις νέες συνθήκες τις διαδρομές και τις μεθόδους που χρησιμοποιούν για την παράνομη διακίνηση μεταναστών. Άπαξ και υλοποιηθεί η συμφωνία περί καθεστώτος, οι αρμόδιες αρχές της πρώην Γιουγκοσλαβικής Δημοκρατίας της Μακεδονίας και των κρατών μελών της ΕΕ, υπό τον συντονισμό του Ευρωπαϊκού Οργανισμού Συνοριοφυλακής και Ακτοφυλακής, θα είναι σε θέση να ανταποκρίνονται πολύ πιο γρήγορα σε αυτές τις ενδεχόμενες εξελίξεις.
 Η συνημμένη πρόταση απόφασης του Συμβουλίου συνιστά τη νομική πράξη για την υπογραφή της συμφωνίας περί καθεστώτος μεταξύ της Ευρωπαϊκής Ένωσης και της πρώην Γιουγκοσλαβικής Δημοκρατίας της Μακεδονίας.
 Στις 21 Φεβρουαρίου 2017, η Επιτροπή έλαβε την εξουσιοδότηση του Συμβουλίου για την έναρξη διαπραγματεύσεων με την πρώην Γιουγκοσλαβική Δημοκρατία της Μακεδονίας με αντικείμενο συμφωνία περί καθεστώτος για δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας.
 Οι διαπραγματεύσεις για τη συμφωνία περί καθεστώτος άρχισαν στις 15 Σεπτεμβρίου 2017, ο δεύτερος γύρος πραγματοποιήθηκε στις 24 Νοεμβρίου 2017, ο δε τελικός γύρος στις 30


text:
Απριλίου 2018. Οι διαπραγματεύσεις ολοκληρώθηκαν επιτυχώς με τη μονογράφηση του σχεδίου συμφωνίας περί καθεστώτος από τον επίτροπο Μετανάστευσης, Εσωτερικών Υποθέσεων και Ιθαγένειας, Δημήτρη Αβραμόπουλο, και τον υπουργό Εσωτερικών της πρώην Γιουγκοσλαβικής Δημοκρατίας της Μακεδονίας, O. Spasovski, στις 18 Ιουλίου 2018 στις Βρυξέλλες.
 Η Επιτροπή θεωρεί ότι οι στόχοι που έθεσε το Συμβούλιο στις οδηγίες διαπραγμάτευσης έχουν επιτευχθεί και ότι το σχέδιο συμφωνίας περί καθεστώτος είναι αποδεκτό από την Ένωση.
 Τα κράτη μέλη ενημερώθηκαν και ζητήθηκε η γνώμη τους στη συναφή ομάδα εργασίας του Συμβουλίου.
 •Συνέπεια με τις ισχύουσες διατάξεις στον τομέα πολιτικής
 Δεκατρία κράτη μέλη έχουν συνάψει διμερείς συμφωνίες, που ισχύουν σήμερα, με την πρώην Γιουγκοσλαβική Δημοκρατία της Μακεδονίας: στις συμφωνίες αυτές περιλαμβάνονται σειρά κοινών μέτρων όπως οι συνοριακοί έλεγχοι, η επιτήρηση, οι περιπολίες, η επιστροφή κ.λπ. Επίσης, ισχύει ήδη ρύθμιση εργασίας (υπό επικαιροποίηση τη στιγμή αυτή) μεταξύ του Υπουργείου Εσωτερικών της πρώην Γιουγκοσλαβικής Δημοκρατίας της Μακεδονίας και του Ευρωπαϊκού Οργανισμού Συνοριοφυλακής και Ακτοφυλακής, η οποία προβλέπει ιδίως τακτική συμμετοχή των εκπροσώπων του Τομέα Συνόρων και Μετανάστευσης σε κοινές επιχειρήσεις υπό τον συντονισμό του Ευρωπαϊκού Οργανισμού Συνοριοφυλακής και Ακτοφυλακής, ως παρατηρητών στην επικράτεια των κρατών μελών, κατόπιν συμφωνίας του κράτους μέλους υποδοχής.
 •Συνέπεια με άλλες πολιτικές της Ένωσης
 Το Ευρωπαϊκό Θεματολόγιο για τη Μετανάστευση βασίζεται σε τέσσερις πυλώνες. Ένας από αυτούς είναι η διαχείριση των συνόρων: ο στόχος είναι η καλύτερη διαχείριση των εξωτερικών συνόρων της ΕΕ, ιδίως μέσω δράσεων αλληλεγγύης προς τα κράτη μέλη που βρίσκονται στα εξωτερικά σύνορα, καθώς και η βελτίωση της αποτελεσματικότητας της συνοριακής διέλευσης. Η ενίσχυση του ελέγχου των συνόρων της πρώην Γιουγκοσλαβικής Δημοκρατίας της Μακεδονίας θα έχει επίσης θετικό αντίκτυπο στα εξωτερικά σύνορα της ΕΕ, ιδίως στα εξωτερικά σύνορα της Βουλγαρίας και της Ελλάδας, καθώς και στα σύνορα της πρώην Γιουγκοσλαβικής Δημοκρατίας της Μακεδονίας. Η περαιτέρω ενίσχυση της ασφάλειας στα εξωτερικά σύνορα συνάδει επίσης με το Ευρωπαϊκό Θεματολόγιο για την Ασφάλεια.
 2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
 •Νομική βάση
 Η νομική βάση της παρούσας πρότασης απόφασης του Συμβουλίου είναι το άρθρο 77 παράγραφος 2 στοιχεία β) και δ) και το άρθρο 79 παράγραφος 2 στοιχείο γ), σε συνδυασμό με το άρθρο 218 παράγραφος 5 της ΣΛΕΕ.
 Η αρμοδιότητα της ΕΕ να συνάπτει συμφωνίες περί καθεστώτος προβλέπεται ρητά στο άρθρο 54 παράγραφος 4 του κανονισμού (ΕΕ) 2016/1624, σύμφωνα με το οποίο, σε περιπτώσεις όπου κρίνεται απαραίτητη η ανάπτυξη ομάδων της Ευρωπαϊκής Συνοριοφυλακής και Ακτοφυλακής σε τρίτη χώρα σε δράσεις όπου τα μέλη της ομάδας θα έχουν εκτελεστικές αρμοδιότητες ή όταν άλλες δραστηριότητες σε τρίτες χώρες το απαιτούν, η Ένωση συνάπτει συμφωνία περί καθεστώτος με την οικεία τρίτη χώρα.
 Σύμφωνα με το άρθρο 3 παράγραφος 2 ΣΛΕΕ, η Ένωση έχει αποκλειστική αρμοδιότητα για τη σύναψη διεθνούς συμφωνίας, όταν η σύναψη αυτή προβλέπεται σε νομοθετική πράξη της Ένωσης. Το άρθρο 54 παράγραφος 4 του κανονισμού (ΕΕ) 2016/1624 προβλέπει τη σύναψη συμφωνίας περί καθεστώτος μεταξύ της Ευρωπαϊκής Ένωσης με την εκάστοτε τρίτη χώρα. Ως εκ τούτου, η συνημμένη συμφωνία με την πρώην Γιουγκοσλαβική Δημοκρατία της Μακεδονίας, εμπίπτει στην αποκλειστική αρμοδιότητα της Ευρωπαϊκής Ένωσης.
 •Επικουρικότητα (σε περίπτωση μη αποκλειστικής αρμοδιότητας)


text:
Άνευ αντικειμένου.
 •Αναλογικότητα
 Η συμφωνία περί καθεστώτος θα καταστήσει δυνατή την ανάπτυξη ομάδων της Ευρωπαϊκής Συνοριοφυλακής και Ακτοφυλακής από τον Ευρωπαϊκό Οργανισμό Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας αντί για διμερή ανάπτυξη από τα κράτη μέλη σε περίπτωση αιφνίδιας εισροής μεταναστών.
 Απαιτείται συνεπώς κοινή προσέγγιση για την καλύτερη διαχείριση των συνόρων της πρώην Γιουγκοσλαβικής Δημοκρατίας της Μακεδονίας.
 •Επιλογή της νομικής πράξης
 Η παρούσα πρόταση συνάδει με το άρθρο 218 της ΣΛΕΕ, το οποίο προβλέπει την έκδοση αποφάσεων του Συμβουλίου σχετικά με διεθνείς συμφωνίες. Δεν υπάρχει άλλη νομική πράξη που θα μπορούσε να χρησιμοποιηθεί για την επίτευξη του στόχου που επιδιώκεται με την παρούσα πρόταση.
 3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
 •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
 Άνευ αντικειμένου
 •Διαβουλεύσεις με τα ενδιαφερόμενα μέρη
 Άνευ αντικειμένου
 •Συλλογή και χρήση εμπειρογνωσίας
 Άνευ αντικειμένου
 •Εκτίμηση επιπτώσεων
 Δεν απαιτήθηκε εκτίμηση επιπτώσεων για τις διαπραγματεύσεις σχετικά με τη συμφωνία περί καθεστώτος.
 •Καταλληλότητα του κανονιστικού πλαισίου και απλούστευση
 Επειδή πρόκειται για νέα συμφωνία, δεν ήταν δυνατό να αξιολογηθεί η καταλληλότητα των υφιστάμενων νομικών πράξεων.
 •Θεμελιώδη δικαιώματα
 Το σχέδιο συμφωνίας περί καθεστώτος περιέχει διατάξεις που διασφαλίζουν ότι προστατεύονται τα θεμελιώδη δικαιώματα των ατόμων που επηρεάζονται από τις ενέργειες των μελών των ομάδων που συμμετέχουν σε δράση την οποία συντονίζει ο Ευρωπαϊκός Οργανισμός Συνοριοφυλακής και Ακτοφυλακής.
 Οι διατάξεις για τα θεμελιώδη δικαιώματα εξηγούνται περαιτέρω στο σημείο 5, «Λοιπά στοιχεία».
 4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
 Η συμφωνία περί καθεστώτος αυτή καθαυτήν δεν συνεπάγεται δημοσιονομικές επιπτώσεις. Όντως, κόστος συνεπάγεται η ανάπτυξη των ομάδων της Ευρωπαϊκής Συνοριοφυλακής και Ακτοφυλακής με βάση επιχειρησιακό σχέδιο και η σχετική συμφωνία επιχορήγησης. Το κόστος αυτό βαρύνει τον προϋπολογισμό του Ευρωπαϊκού Οργανισμού Συνοριοφυλακής και Ακτοφυλακής. Οι μελλοντικές δραστηριότητες στο πλαίσιο της συμφωνίας περί καθεστώτος θα χρηματοδοτούνται μέσω ιδίων πόρων του Ευρωπαϊκού Οργανισμού Συνοριοφυλακής και Ακτοφυλακής.
 Σύμφωνα με το δημοσιονομικό δελτίο που επισυνάπτεται στην πρόταση κανονισμού για την Ευρωπαϊκή Συνοριοφυλακή και Ακτοφυλακή σχετικά με τις δαπάνες του Ευρωπαϊκού Οργανισμού Συνοριοφυλακής και Ακτοφυλακής, το κόστος της ενισχυμένης συνεργασίας με τρίτες χώρες (συμπεριλαμβανομένων πιθανών κοινών επιχειρήσεων με γειτονικές χώρες) εκτιμάται σε 6 090 εκατ. EUR κατά μέσον όρο ετησίως για την περίοδο 2017-2020.
 5.ΛΟΙΠΑ ΣΤΟΙΧΕΙΑ
 •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
 Η Επιτροπή θα εξασφαλίσει την ορθή παρακολούθηση της εφαρμογής της συμφωνίας περί καθεστώτος.
 Η πρώην Γιουγκοσλαβική Δημοκρατία της Μακεδονίας και ο Ευρωπαϊκός Οργανισμός Συνοριοφυλακής και Ακτοφυλακής αξιολογούν από κοινού κάθε κοινή επιχείρηση ή ταχεία επέμβαση στα σύνορα.
 Ειδικότερα, ο Ευρωπαϊκός Οργανισμός Συνοριοφυλακής και Ακτοφυλακής, η πρώην Γιουγκοσλαβική Δημοκρατία της Μακεδονίας και τα κράτη μέλη που συμμετέχουν σε συγκεκριμένες δράσεις συντάσσουν έκθεση στο τέλος κάθε δράσης σχετικά με την εφαρμογή των διατάξεων της συμφωνίας, μεταξύ άλλων και για την επεξεργασία των δεδομένων προσωπικού χαρακτήρα.
 •Επεξηγηματικά έγγραφα (για οδηγίες)
 Άνευ αντικειμένου.
 •Αναλυτική επεξήγηση των επιμέρους διατάξεων της πρότασης
 Πεδίο εφαρμογής της συμφωνίας
 Βάσει της παρούσας συμφωνίας, ο Ευρωπαϊκός Οργανισμός Συνοριοφυλακής και Ακτοφυλακής θα είναι σε θέση να αναπτύσσει ομάδες Ευρωπαϊκής Συνοριοφυλακής και Ακτοφυλακής με εκτελεστικές αρμοδιότητες στην πρώην Γιουγκοσλαβική Δημοκρατία της Μακεδονίας για


text:
τη διεξαγωγή κοινών επιχειρήσεων και ταχειών επεμβάσεων στα σύνορα. Αν και η παρούσα συμφωνία δεν επεκτείνει το πεδίο εφαρμογής της συμφωνίας μεταξύ της Ευρωπαϊκής Κοινότητας και της πρώην Γιουγκοσλαβικής Δημοκρατίας της Μακεδονίας για την επανεισδοχή προσώπων που διαμένουν χωρίς άδεια («συμφωνία επανεισδοχής ΕΕ-πρώην Γιουγκοσλαβικής Δημοκρατίας της Μακεδονίας»)
 2
 , οι ομάδες του Ευρωπαϊκού Οργανισμού Συνοριοφυλακής και Ακτοφυλακής θα έχουν επίσης τη δυνατότητα, κατά τη διάρκεια μιας συγκεκριμένης επιχείρησης επιστροφής, να συνδράμουν την πρώην Γιουγκοσλαβική Δημοκρατία της Μακεδονίας κατά τον προσδιορισμό των προς επανεισδοχή προσώπων στην πρώην Γιουγκοσλαβική Δημοκρατία της Μακεδονίας δυνάμει της συμφωνίας επανεισδοχής ΕΕ-πρώην Γιουγκοσλαβικής Δημοκρατίας της Μακεδονίας.
 Οι ομάδες της Ευρωπαϊκής Συνοριοφυλακής και Ακτοφυλακής μπορούν να αναπτύσσονται στο έδαφος της πρώην Γιουγκοσλαβικής Δημοκρατίας της Μακεδονίας μόνο στις περιοχές που συνορεύουν με τα εξωτερικά σύνορα της ΕΕ και τα μέλη της ομάδας θα έχουν εκτελεστικές αρμοδιότητες στις εν λόγω περιοχές της πρώην Γιουγκοσλαβικής Δημοκρατίας της Μακεδονίας κατά τα οριζόμενα στο επιχειρησιακό σχέδιο.
 Έναρξη δράσης
 Η πρωτοβουλία για την έναρξη μιας δράσης μπορεί να προταθεί από τον Οργανισμό. Οι αρμόδιες αρχές της πρώην Γιουγκοσλαβικής Δημοκρατίας της Μακεδονίας μπορούν να ζητήσουν από τον Οργανισμό να εξετάσει το ενδεχόμενο έναρξης μιας δράσης. Η εκτέλεση μιας δράσης απαιτεί τη συγκατάθεση των αρμόδιων αρχών της πρώην Γιουγκοσλαβικής Δημοκρατίας της Μακεδονίας και του Οργανισμού.
 Επιχειρησιακό σχέδιο
 Πριν από κάθε κοινή επιχείρηση ή ταχεία επέμβαση στα σύνορα πρέπει να συνομολογείται επιχειρησιακό σχέδιο μεταξύ του Οργανισμού και της πρώην Γιουγκοσλαβικής Δημοκρατίας της Μακεδονίας. Το επιχειρησιακό σχέδιο πρέπει επίσης να εγκρίνεται από το κράτος μέλος ή τα κράτη μέλη που συνορεύουν με την περιοχή των επιχειρήσεων.
 Το σχέδιο ορίζει λεπτομερώς τις οργανωτικές και διαδικαστικές πτυχές της κοινής επιχείρησης ή της ταχείας επέμβασης στα σύνορα, καθώς και την περιγραφή και εκτίμηση της κατάστασης, τους επιχειρησιακούς σκοπούς και στόχους, την επιχειρησιακή ιδέα, το είδος του τεχνικού εξοπλισμού που θα χρησιμοποιηθεί, το σχέδιο εφαρμογής, τη συνεργασία με άλλες τρίτες χώρες, άλλα όργανα και οργανισμούς της Ένωσης ή διεθνείς οργανισμούς, τις διατάξεις για τα θεμελιώδη δικαιώματα, συμπεριλαμβανομένης της προστασίας των δεδομένων προσωπικού χαρακτήρα, τον συντονισμό, τη διοίκηση, τον έλεγχο, τη διάρθρωση επικοινωνίας και υποβολής εκθέσεων, τις οργανωτικές ρυθμίσεις και την υλικοτεχνική υποστήριξη, την αξιολόγηση και τις οικονομικές πτυχές της κοινής επιχείρησης ή της ταχείας επέμβασης στα σύνορα.
 Καθήκοντα και αρμοδιότητες των μελών της ομάδας
 Εν γένει οι ομάδες έχουν την εξουσία να εκτελούν τα καθήκοντα και να ασκούν τις εκτελεστικές αρμοδιότητες που απαιτούνται για τον έλεγχο των συνόρων και τις επιχειρήσεις επιστροφής. Τα κράτη μέλη σέβονται τις νομοθετικές και κανονιστικές διατάξεις της πρώην Γιουγκοσλαβικής Δημοκρατίας της Μακεδονίας.
 Οι ομάδες δρουν μόνο στο έδαφος της πρώην Γιουγκοσλαβικής Δημοκρατίας της Μακεδονίας υπό τις εντολές και παρουσία συνοριοφυλάκων ή λοιπού σχετικού προσωπικού της πρώην Γιουγκοσλαβικής Δημοκρατίας της Μακεδονίας.
 Τα μέλη της ομάδας φορούν δικές τους στολές όποτε χρειάζεται, φέρουν δε στις στολές τους ευδιάκριτα προσωπικά στοιχεία αναγνώρισης και περιβραχιόνιο κυανού χρώματος με το διακριτικό σήμα της Ευρωπαϊκής Ένωσης και του Οργανισμού. Φέρουν επίσης το έγγραφο διαπίστευσής τους προκειμένου να αναγνωρίζονται σαφώς από τις εθνικές αρχές της πρώην Γιουγκοσλαβικής Δημοκρατίας της Μακεδονίας.
 Τα μέλη της ομάδας


text:
δύνανται να φέρουν υπηρεσιακά όπλα, πυρομαχικά και εξοπλισμό σύμφωνα με την εθνική νομοθεσία του κράτους τους και τη νομοθεσία της πρώην Γιουγκοσλαβικής Δημοκρατίας της Μακεδονίας. Οι αρχές της πρώην Γιουγκοσλαβικής Δημοκρατίας της Μακεδονίας κοινοποιούν εκ των προτέρων στον Οργανισμό όλα τα υπηρεσιακά όπλα, τα πυρομαχικά και τον εξοπλισμό που επιτρέπονται, καθώς και το σχετικό νομικό πλαίσιο και τους όρους χρησιμοποίησής τους.
 Τα μέλη της ομάδας μπορούν να κάνουν χρήση βίας, συμπεριλαμβανομένης της χρήσης υπηρεσιακών όπλων, πυρομαχικών και εξοπλισμού, με τη συγκατάθεση του κράτους τους και των αρχών της πρώην Γιουγκοσλαβικής Δημοκρατίας της Μακεδονίας, παρουσία συνοριοφυλάκων ή λοιπού σχετικού προσωπικού της πρώην Γιουγκοσλαβικής Δημοκρατίας της Μακεδονίας και σύμφωνα με την εθνική νομοθεσία της πρώην Γιουγκοσλαβικής Δημοκρατίας της Μακεδονίας. Οι αρχές της πρώην Γιουγκοσλαβικής Δημοκρατίας της Μακεδονίας δύνανται να εξουσιοδοτούν τα μέλη της ομάδας να κάνουν χρήση βίας ακόμη και απουσία των συνοριοφυλάκων τους. Οι αρχές της πρώην Γιουγκοσλαβικής Δημοκρατίας της Μακεδονίας κοινοποιούν εκ των προτέρων στον Οργανισμό πληροφορίες για την επιτρεπτή χρήση σωματικής βίας και των μέσων εξαναγκασμού, καθώς και για τους όρους χρησιμοποίησής τους.
 Πριν από την ανάπτυξη των μελών της ομάδας, οι αρχές της πρώην Γιουγκοσλαβικής Δημοκρατίας της Μακεδονίας γνωστοποιούν στον Οργανισμό σε ποιες εθνικές βάσεις δεδομένων μπορεί να πραγματοποιήσει αναζήτηση σύμφωνα με την εθνική νομοθεσία της πρώην Γιουγκοσλαβικής Δημοκρατίας της Μακεδονίας. Οι εθνικές βάσεις δεδομένων είναι προσβάσιμες μόνο από πρόσωπα εξουσιοδοτημένα από την πρώην Γιουγκοσλαβική Δημοκρατία της Μακεδονίας και τα δεδομένα μπορούν να ανταλλάσσονται μόνο με τα μέλη της ομάδας, αν χρειαστεί.
 Αναστολή και διακοπή της δράσης
 Τόσο ο Οργανισμός όσο και οι αρχές της πρώην Γιουγκοσλαβικής Δημοκρατίας της Μακεδονίας μπορούν να αναστείλουν ή να διακόψουν τη δράση, εφόσον κρίνουν ότι οι διατάξεις της παρούσας συμφωνίας ή του επιχειρησιακού σχεδίου δεν τηρούνται από το άλλο μέρος.
 Προνόμια και ασυλίες των μελών της ομάδας
 Τα μέλη της ομάδας χαίρουν ασυλίας όσον αφορά την ποινική δικαιοδοσία της πρώην Γιουγκοσλαβικής Δημοκρατίας της Μακεδονίας για όλες τις πράξεις που τελέσθηκαν κατά την άσκηση των υπηρεσιακών καθηκόντων τους («εν υπηρεσία»)· αντίθετα, δεν χαίρουν ασυλίας για πράξεις που τελέσθηκαν «εκτός υπηρεσίας».
 Το επιχειρησιακό σχέδιο καθορίζει με ακρίβεια τις δραστηριότητες που δεν εμπίπτουν στην ποινική δικαιοδοσία της πρώην Γιουγκοσλαβικής Δημοκρατίας της Μακεδονίας.
 Σε περίπτωση που μέλος της ομάδας κατηγορείται ότι διέπραξε ποινικό αδίκημα, ο εκτελεστικός διευθυντής του Οργανισμού, πριν από την έναρξη της διαδικασίας ενώπιον του δικαστηρίου, πιστοποιεί ενώπιον των αρμοδίων δικαστικών αρχών της πρώην Γιουγκοσλαβικής Δημοκρατίας της Μακεδονίας αν η συγκεκριμένη πράξη τελέσθηκε ή όχι κατά την άσκηση των υπηρεσιακών καθηκόντων του εν λόγω μέλους. Ο εκτελεστικός διευθυντής του Οργανισμού λαμβάνει την απόφασή του μετά από επισταμένη εξέταση τυχόν παρατηρήσεων της αρμόδιας αρχής του κράτους μέλους που έχει διαθέσει τον εν λόγω συνοριοφύλακα ή μέλος του λοιπού σχετικού προσωπικού και των αρμόδιων αρχών της πρώην Γιουγκοσλαβικής Δημοκρατίας της Μακεδονίας. Η πιστοποίηση από τον εκτελεστικό διευθυντή του Οργανισμού είναι δεσμευτική για τη δικαιοδοσία της πρώην Γιουγκοσλαβικής Δημοκρατίας της Μακεδονίας.
 Τα προνόμια που χορηγούνται στα μέλη της ομάδας και η ασυλία όσον αφορά την ποινική δικαιοδοσία της πρώην Γιουγκοσλαβικής Δημοκρατίας της Μακεδονίας δεν συνεπάγονται εξαίρεσή τους


text:
από τη δικαιοδοσία του κράτους μέλους καταγωγής.
 Παρόμοιο καθεστώς ισχύει για την αστική και διοικητική ευθύνη των μελών της ομάδας.
 Η ασυλία των μελών της ομάδας όσον αφορά την ποινική, αστική και διοικητική δικαιοδοσία της πρώην Γιουγκοσλαβικής Δημοκρατίας της Μακεδονίας μπορεί να αρθεί από το κράτος μέλος το οποίο έχει διαθέσει τον συγκεκριμένο συνοριοφύλακα ή μέλος του λοιπού σχετικού προσωπικού. Η εν λόγω άρση της ασυλίας πρέπει πάντοτε να είναι ρητή.
 Η συμφωνία προβλέπει μηχανισμό αποζημίωσης. Ο μηχανισμός αποζημίωσης βασίζεται στο άρθρο 42 του κανονισμού (ΕΕ) 2016/1624 για την Ευρωπαϊκή Συνοριοφυλακή και Ακτοφυλακή. Εάν η ζημία προκαλείται από μέλος της ομάδας «εν υπηρεσία», υπεύθυνη είναι η πρώην Γιουγκοσλαβική Δημοκρατία της Μακεδονίας. Εάν η ζημία προκαλείται «εν υπηρεσία» από μέλος της ομάδας συμμετέχοντος κράτους μέλους, από βαριά αμέλεια ή εκούσια παράβαση καθήκοντος, ή εάν η πράξη τελέσθηκε «εκτός υπηρεσίας», η πρώην Γιουγκοσλαβική Δημοκρατία της Μακεδονίας μπορεί να ζητήσει από τον Οργανισμό, μέσω του εκτελεστικού διευθυντή του Οργανισμού, την καταβολή αποζημίωσης από το οικείο συμμετέχον κράτος μέλος. Εάν η ζημία προκαλείται από μέλος του προσωπικού του Οργανισμού, η πρώην Γιουγκοσλαβική Δημοκρατία της Μακεδονίας μπορεί να ζητήσει την καταβολή αποζημίωσης από τον Οργανισμό.
 Δεν είναι δυνατή η λήψη εκτελεστικών μέτρων κατά των μελών της ομάδας, εκτός από την περίπτωση που ασκείται αγωγή εναντίον τους για αστική υπόθεση η οποία δεν συνδέεται με τα υπηρεσιακά καθήκοντά τους.
 Τα περιουσιακά στοιχεία των μελών της ομάδας που είναι αναγκαία για την εκπλήρωση των υπηρεσιακών καθηκόντων τους δεν μπορούν να αποτελέσουν αντικείμενο κατάσχεσης. Σε αστικές διαδικασίες, τα μέλη της ομάδας δεν υπόκεινται σε περιορισμούς της προσωπικής τους ελευθερίας ούτε σε άλλα καταναγκαστικά μέτρα.
 Τα μέλη της ομάδας εξαιρούνται από τις διατάξεις περί κοινωνικής ασφάλισης που ενδέχεται να ισχύουν στην πρώην Γιουγκοσλαβική Δημοκρατία της Μακεδονίας όσον αφορά τις υπηρεσίες που παρέχονται για τον Οργανισμό. Ομοίως, απαλλάσσονται από οιαδήποτε μορφή φορολόγησης, στην πρώην Γιουγκοσλαβική Δημοκρατία της Μακεδονίας, του μισθού και των εν γένει αποδοχών που λαμβάνουν από τον Οργανισμό ή από τα κράτη μέλη τους, καθώς και τυχόν εισοδήματος που προέρχεται από πηγές εκτός της πρώην Γιουγκοσλαβικής Δημοκρατίας της Μακεδονίας.
 Οι αρχές της πρώην Γιουγκοσλαβικής Δημοκρατίας της Μακεδονίας επιτρέπουν την είσοδο και την έξοδο ειδών που προορίζονται για προσωπική χρήση των μελών της ομάδας και χορηγούν απαλλαγή, όσον αφορά τα εν λόγω είδη, από όλους τους τελωνειακούς δασμούς, φόρους και συναφείς επιβαρύνσεις (εκτός από τα τέλη αποθήκευσης, μεταφοράς και συναφών υπηρεσιών).
 Οι προσωπικές αποσκευές των μελών της ομάδας δεν υπόκεινται σε ελέγχους, εκτός εάν υπάρχουν σοβαροί λόγοι ή εάν θεωρηθεί ότι οι αποσκευές αυτές περιέχουν είδη τα οποία δεν προορίζονται για προσωπική χρήση των μελών της ομάδας ή είδη των οποίων η εισαγωγή ή η εξαγωγή απαγορεύεται από το νόμο ή τα οποία υπόκεινται στις ρυθμίσεις περί καραντίνας της πρώην Γιουγκοσλαβικής Δημοκρατίας της Μακεδονίας. Η επιθεώρηση των εν λόγω προσωπικών αποσκευών διεξάγεται μόνο παρουσία των εμπλεκομένων μελών της ομάδας ή εξουσιοδοτημένου εκπροσώπου του Οργανισμού.
 Τα έγγραφα, η αλληλογραφία και η περιουσία των μελών της ομάδας είναι απαραβίαστα, εκτός από την περίπτωση εκτελεστικών μέτρων. Τα μέλη της ομάδας δεν υποχρεούνται


text:
να καταθέτουν ως μάρτυρες.
 Έγγραφο διαπίστευσης
 Ο Οργανισμός, σε συνεργασία με την πρώην Γιουγκοσλαβική Δημοκρατία της Μακεδονίας, χορηγεί στα μέλη της ομάδας έγγραφο διαπίστευσής τους με σκοπό τον προσδιορισμό της ταυτότητάς τους έναντι των αρχών της πρώην Γιουγκοσλαβικής Δημοκρατίας της Μακεδονίας ως απόδειξη ότι ο κάτοχος δικαιούται να εκτελεί τα καθήκοντα και να ασκεί τις αρμοδιότητες που ανατίθενται βάσει της παρούσας συμφωνίας και του επιχειρησιακού σχεδίου. Το έγγραφο διαπίστευσής τους, σε συνδυασμό με έγκυρο ταξιδιωτικό έγγραφο, παρέχει στο μέλος της ομάδας πρόσβαση στην πρώην Γιουγκοσλαβική Δημοκρατία της Μακεδονίας χωρίς να χρειάζεται θεώρηση ή προηγούμενη έγκριση.
 Θεμελιώδη δικαιώματα
 Τα μέλη της ομάδας, κατά την εκτέλεση των καθηκόντων τους και την άσκηση των αρμοδιοτήτων τους, σέβονται πλήρως τα θεμελιώδη δικαιώματα και τις ελευθερίες, μεταξύ άλλων όσον αφορά την πρόσβαση στις διαδικασίες χορήγησης ασύλου, την ανθρώπινη αξιοπρέπεια, την απαγόρευση των βασανιστηρίων και της απάνθρωπης ή εξευτελιστικής μεταχείρισης, το δικαίωμα στην ελευθερία, την αρχή της μη επαναπροώθησης και την απαγόρευση των ομαδικών απελάσεων, τα δικαιώματα του παιδιού και το δικαίωμα στον σεβασμό της ιδιωτικής και οικογενειακής ζωής. Τα μέλη της ομάδας δεν κάνουν αυθαίρετα διακρίσεις εις βάρος ατόμων λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας, γενετήσιου προσανατολισμού ή ταυτότητας φύλου. Τα μέτρα που επηρεάζουν τα εν λόγω θεμελιώδη δικαιώματα και τις ελευθερίες είναι ανάλογα προς τους επιδιωκόμενους από αυτά τα μέτρα στόχους και σέβονται την ουσία αυτών των θεμελιωδών δικαιωμάτων και ελευθεριών.
 Κάθε μέρος πρέπει να διαθέτει εν λειτουργία μηχανισμό καταγγελιών σε περίπτωση εικαζόμενης παραβίασης των θεμελιωδών δικαιωμάτων που διαπράττεται από το προσωπικό του. Ο Οργανισμός έχει θεσπίσει τον μηχανισμό υποβολής καταγγελιών που αναφέρεται στο άρθρο 72 του κανονισμού (ΕΕ) 2016/1624 για την Ευρωπαϊκή Συνοριοφυλακή και Ακτοφυλακή και, ως εκ τούτου, εκπληρώνει την υποχρέωση αυτή. Ο Διαμεσολαβητής της πρώην Γιουγκοσλαβικής Δημοκρατίας της Μακεδονίας θα μπορούσε να ασχοληθεί με τις καταγγελίες αυτές, εκτός αν οι αρχές της πρώην Γιουγκοσλαβικής Δημοκρατίας της Μακεδονίας αποφασίσουν να θεσπίσουν μηχανισμό ειδικά επιφορτισμένα να χειρίζεται τις καταγγελίες που υποβάλλονται στο πλαίσιο της παρούσας συμφωνίας.
 Επεξεργασία δεδομένων προσωπικού χαρακτήρα
 Τα δεδομένα προσωπικού χαρακτήρα υποβάλλονται σε επεξεργασία από τα μέλη της ομάδας, όταν είναι αναγκαίο, σύμφωνα με τους κανόνες που ισχύουν για τον Οργανισμό και τα κράτη μέλη της ΕΕ. Η επεξεργασία δεδομένων προσωπικού χαρακτήρα από τις αρχές της πρώην Γιουγκοσλαβικής Δημοκρατίας της Μακεδονίας διέπεται από την εθνική της νομοθεσία.
 Ο Οργανισμός, τα συμμετέχοντα κράτη μέλη και οι αρχές της πρώην Γιουγκοσλαβικής Δημοκρατίας της Μακεδονίας συντάσσουν κοινή έκθεση σχετικά με την επεξεργασία των δεδομένων προσωπικού χαρακτήρα από τα μέλη της ομάδας μετά το πέρας κάθε δράσης. Η εν λόγω έκθεση διαβιβάζεται στον υπεύθυνο θεμελιωδών δικαιωμάτων και στον υπεύθυνο προστασίας δεδομένων του Οργανισμού, καθώς και στην αρμόδια αρχή για την προστασία των δεδομένων προσωπικού χαρακτήρα στην πρώην Γιουγκοσλαβική Δημοκρατία της Μακεδονίας. Ο υπεύθυνος θεμελιωδών δικαιωμάτων και ο υπεύθυνος προστασίας δεδομένων του Οργανισμού υποβάλλουν έκθεση στον εκτελεστικό διευθυντή του Οργανισμού.
 Διαφορές και ερμηνεία
 Κάθε ζήτημα που προκύπτει από την εφαρμογή της παρούσας συμφωνίας εξετάζεται από κοινού από τις αρμόδιες αρχές της πρώην Γιουγκοσλαβικής Δημοκρατίας της Μακεδονίας και από εκπροσώπους του


text:
Οργανισμού, οι οποίοι προβαίνουν σε διαβουλεύσεις με το κράτος μέλος ή με τα κράτη μέλη που συνορεύουν με την πρώην Γιουγκοσλαβική Δημοκρατία της Μακεδονίας.
 Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διαπραγμάτευση μεταξύ της πρώην Γιουγκοσλαβικής Δημοκρατίας της Μακεδονίας και της Ευρωπαϊκής Επιτροπής, η οποία προβαίνει σε διαβουλεύσεις με όλα τα κράτη μέλη που γειτονεύουν με την πρώην Γιουγκοσλαβική Δημοκρατία της Μακεδονίας.
 Αρμόδιες αρχές για την εφαρμογή της συμφωνίας
 Για την πρώην Γιουγκοσλαβική Δημοκρατία της Μακεδονίας, αρμόδια αρχή για την εφαρμογή της παρούσας συμφωνίας είναι το Υπουργείο Εσωτερικών. Για την Ευρωπαϊκή Ένωση, ο Ευρωπαϊκός Οργανισμός Συνοριοφυλακής και Ακτοφυλακής.
 Κοινή δήλωση
 Αμφότερα τα μέρη συμφωνούν ότι η αποχή από τη λήψη οποιουδήποτε μέτρου που ενδέχεται να διακυβεύσει ενδεχόμενη μεταγενέστερη ποινική δίωξη του μέλους της ομάδας από τις αρμόδιες αρχές του κράτους υποδοχής, συμπεριλαμβάνει την αποχή από την ενεργό διευκόλυνση της επιστροφής του εν λόγω μέλους της ομάδας από το θέατρο των επιχειρήσεων του Ευρωπαϊκού Οργανισμού Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας προς το κράτος μέλος καταγωγής του, εν αναμονή της πιστοποίησης του εκτελεστικού διευθυντή του Οργανισμού.
 2018/0319 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με την υπογραφή, εξ ονόματος της Ένωσης, της συμφωνίας περί καθεστώτος μεταξύ της Ευρωπαϊκής Ένωσης και της πρώην Γιουγκοσλαβικής Δημοκρατίας της Μακεδονίας με αντικείμενο δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχεία β) και δ) και το άρθρο 79 παράγραφος 2 στοιχείο γ), σε συνδυασμό με το άρθρο 218 παράγραφος 5,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Σύμφωνα με το άρθρο 54 παράγραφος 4 του κανονισμού (ΕΕ) 2016/1624, σε περιπτώσεις όπου κρίνεται απαραίτητη η ανάπτυξη ομάδων της Ευρωπαϊκής Συνοριοφυλακής και Ακτοφυλακής σε τρίτη χώρα σε δράσεις όπου τα μέλη της ομάδας θα έχουν εκτελεστικές αρμοδιότητες ή όταν το απαιτούν άλλες δραστηριότητες σε τρίτες χώρες , η Ένωση συνάπτει συμφωνία περί καθεστώτος με την οικεία τρίτη χώρα. Η συμφωνία περί καθεστώτος καλύπτει όλες τις πτυχές που είναι απαραίτητες για τη διεξαγωγή των δράσεων.
 (2)Στις 21 Φεβρουαρίου 2017, το Συμβούλιο εξουσιοδότησε την Επιτροπή να ξεκινήσει διαπραγματεύσεις με την πρώην Γιουγκοσλαβική Δημοκρατία της Μακεδονίας με αντικείμενο συμφωνία περί καθεστώτος για δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας.
 (3)Οι διαπραγματεύσεις για τη συμφωνία περί καθεστώτος άρχισαν στις 15 Σεπτεμβρίου 2017 και ολοκληρώθηκαν επιτυχώς με τη μονογράφηση της συμφωνίας στις 18 Ιουλίου 2018.
 (4)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου
 3
 · συνεπώς, το Ηνωμένο Βασίλειο δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.
 (5)Η παρούσα απόφαση αποτελεί ανάπτυξη των διατάξεων του κεκτημένου του Σένγκεν, στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου


text:
4
 · συνεπώς, η Ιρλανδία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της.
 (6)Σύμφωνα με τα άρθρα 1 και 2 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από τη συμφωνία ούτε υπόκειται στην εφαρμογή της.
 (7)Η συμφωνία περί καθεστώτος θα πρέπει να υπογραφεί και οι δηλώσεις που επισυνάπτονται στη συμφωνία θα πρέπει να εγκριθούν, εξ ονόματος της Ένωσης, με την επιφύλαξη της σύναψής της σε μεταγενέστερη ημερομηνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η υπογραφή, εξ ονόματος της Ένωσης, της συμφωνίας περί καθεστώτος μεταξύ της Ευρωπαϊκής Ένωσης και της πρώην Γιουγκοσλαβικής Δημοκρατίας της Μακεδονίας με αντικείμενο δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας εγκρίνεται, με την επιφύλαξη της σύναψης της εν λόγω συμφωνίας.
 Το κείμενο της συμφωνίας επισυνάπτεται στην παρούσα απόφαση.
 Άρθρο 2
 Η δήλωση που επισυνάπτεται στην παρούσα απόφαση εγκρίνεται εξ ονόματος της Ένωσης.
 Άρθρο 3
 Η Γενική Γραμματεία του Συμβουλίου καταρτίζει την πράξη εξουσιοδότησης του/των προσώπου/-ων που θα ορίσει ο διαπραγματευτής της συμφωνίας για την υπογραφή της, με την επιφύλαξη της σύναψης της συμφωνίας.
 Άρθρο 4
 Η παρούσα απόφαση αρχίζει να ισχύει την ημερομηνία της έκδοσής της.
 Βρυξέλλες,
 Για το Συμβούλιο
 Ο Πρόεδρος
 (1)
 ΕΕ L 251 της 16.9.2016, σ. 1.
 (2)
 ΕΕ L 334 της 9.12.2007, σ. 7.
 (3)
 Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).
 (4)
 Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 5.9.2018
 COM(2018) 610 final
 ΠΑΡΑΡΤΗΜΑ
 στην
 Πρόταση Απόφασης του Συμβουλίου
 σχετικά με την υπογραφή, εξ ονόματος της Ένωσης, της συμφωνίας περί καθεστώτος μεταξύ της Ευρωπαϊκής Ένωσης και της πρώην Γιουγκοσλαβικής Δημοκρατίας της Μακεδονίας με αντικείμενο δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας
 ΠΑΡΑΡΤΗΜΑ
 ΣΥΜΦΩΝΙΑ ΠΕΡΙ ΚΑΘΕΣΤΩΤΟΣ
 μεταξύ της Ευρωπαϊκής Ένωσης και της πρώην Γιουγκοσλαβικής Δημοκρατίας της Μακεδονίας με αντικείμενο δράσεις που εκτελούνται από τον Ευρωπαϊκό Οργανισμό Συνοριοφυλακής και Ακτοφυλακής στην πρώην Γιουγκοσλαβική Δημοκρατία της Μακεδονίας
 Η ΕΥΡΩΠΑΪΚΗ ΕΝΩΣΗ,
 και Η ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ,
 εφεξής «τα μέρη»,
 ΕΚΤΙΜΩΝΤΑΣ ότι ενδέχεται να ανακύψουν καταστάσεις στις οποίες ο Ευρωπαϊκός Οργανισμός Συνοριοφυλακής και Ακτοφυλακής (εφεξής «Οργανισμός»), συντονίζει την επιχειρησιακή συνεργασία μεταξύ κρατών μελών της ΕΕ και της πρώην Γιουγκοσλαβικής Δημοκρατίας της Μακεδονίας, μεταξύ άλλων και στο έδαφος της πρώην Γιουγκοσλαβικής Δημοκρατίας της Μακεδονίας,
 ΕΚΤΙΜΩΝΤΑΣ ότι η πρώην Γιουγκοσλαβική Δημοκρατία της Μακεδονίας, ως υποψήφια προς ένταξη στην ΕΕ χώρα από το 2005, συνεργάζεται στενά με την ΕΕ στη διαχείριση των μεταναστευτικών ροών και την καταπολέμηση


text:
της λαθρομετανάστευσης και του διασυνοριακού εγκλήματος,
 ΕΚΤΙΜΩΝΤΑΣ ότι τα μέρη θα συμμορφωθούν με τις διατάξεις των δηλώσεων που επισυνάπτονται στην παρούσα συμφωνία περί καθεστώτος,
 ΕΚΤΙΜΩΝΤΑΣ ότι θα πρέπει να θεσπιστεί νομικό πλαίσιο υπό τη μορφή συμφωνίας περί καθεστώτος για τις καταστάσεις όπου τα μέλη ομάδας του Ευρωπαϊκού Οργανισμού Συνοριοφυλακής και Ακτοφυλακής θα έχουν εκτελεστικές αρμοδιότητες στο έδαφος της πρώην Γιουγκοσλαβικής Δημοκρατίας της Μακεδονίας,
 ΕΚΤΙΜΩΝΤΑΣ ότι όλες οι δράσεις του Ευρωπαϊκού Οργανισμού Συνοριοφυλακής και Ακτοφυλακής στο έδαφος της πρώην Γιουγκοσλαβικής Δημοκρατίας της Μακεδονίας θα πρέπει να σέβονται πλήρως τα θεμελιώδη δικαιώματα,
 ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΗΝ ΑΚΟΛΟΥΘΗ ΣΥΜΦΩΝΙΑ:
 Άρθρο 1
 Πεδίο εφαρμογής της συμφωνίας.
 1.Η παρούσα συμφωνία ρυθμίζει τα δικαιώματα και τις υποχρεώσεις των μελών ομάδας του Οργανισμού κατά τη διαχείριση των μεταναστευτικών ροών και την καταπολέμηση της λαθρομετανάστευσης και του διασυνοριακού εγκλήματος στην πρώην Γιουγκοσλαβική Δημοκρατία της Μακεδονίας, κατά την οποία έχουν εκτελεστικές αρμοδιότητες, καθώς και άλλες πτυχές που είναι απαραίτητες για την εκτέλεση δράσεων στις οποίες συμμετέχουν τα μέλη ομάδας του Οργανισμού και οι αρμόδιες αρχές στην πρώην Γιουγκοσλαβική Δημοκρατία της Μακεδονίας.
 2.Η παρούσα συμφωνία δεν επεκτείνει το πεδίο εφαρμογής της συμφωνίας μεταξύ της Ευρωπαϊκής Κοινότητας και της πρώην Γιουγκοσλαβικής Δημοκρατίας της Μακεδονίας για την επανεισδοχή προσώπων που διαμένουν χωρίς άδεια («συμφωνία επανεισδοχής ΕΕ-πρώην Γιουγκοσλαβικής Δημοκρατίας της Μακεδονίας»). Όσον αφορά τις επιχειρήσεις επιστροφής, όπως αυτές ορίζονται στο άρθρο 2 παράγραφος 4, η παρούσα συμφωνία αφορά μόνο την παροχή επιχειρησιακής στήριξης για επιχειρήσεις επιστροφής που διεξάγονται δυνάμει της συμφωνίας επανεισδοχής ΕΕ-πρώην Γιουγκοσλαβικής Δημοκρατίας της Μακεδονίας.
 3.Η παρούσα συμφωνία εφαρμόζεται μόνο στο έδαφος της πρώην Γιουγκοσλαβικής Δημοκρατίας της Μακεδονίας και τα μέλη της ομάδας έχουν εκτελεστικές αρμοδιότητες στις περιοχές της πρώην Γιουγκοσλαβικής Δημοκρατίας της Μακεδονίας κατά τα οριζόμενα στο επιχειρησιακό σχέδιο.
 Άρθρο 2
 Ορισμοί
 Για τους σκοπούς της παρούσας συμφωνίας, ισχύουν οι ακόλουθοι ορισμοί:
 (1)«δράση»: κοινή επιχείρηση, ταχεία επέμβαση στα σύνορα ή επιχείρηση επιστροφής·
 (2)«κοινή επιχείρηση»: δράση που αποσκοπεί στην αντιμετώπιση της παράνομης μετανάστευσης ή του διασυνοριακού εγκλήματος ή που αποσκοπεί στην παροχή αυξημένης τεχνικής και επιχειρησιακής συνδρομής στα σύνορα της πρώην Γιουγκοσλαβικής Δημοκρατίας της Μακεδονίας με κράτος μέλος, και στην ανάπτυξη μελών ομάδας του Οργανισμού στο έδαφος της πρώην Γιουγκοσλαβικής Δημοκρατίας της Μακεδονίας για δεδομένη χρονική περίοδο, σύμφωνα με το επιχειρησιακό σχέδιο·
 (3)«ταχεία επέμβαση στα σύνορα»: δράση με στόχο την ταχεία αντιμετώπιση κατάστασης ειδικών και δυσανάλογων προκλήσεων στα σύνορα της πρώην Γιουγκοσλαβικής Δημοκρατίας της Μακεδονίας με κράτος μέλος για περιορισμένο χρονικό διάστημα, σύμφωνα με το επιχειρησιακό σχέδιο.
 (4)«επιχείρηση επιστροφής»: επιχείρηση η οποία συντονίζεται από τον Οργανισμό και προβλέπει την παροχή τεχνικής και επιχειρησιακής ενίσχυσης από ένα ή περισσότερα κράτη μέλη, στο πλαίσιο της οποίας οι επιστρέφοντες από ένα ή περισσότερα κράτη μέλη επιστρέφουν αναγκαστικά ή οικειοθελώς στην πρώην Γιουγκοσλαβική Δημοκρατία της Μακεδονίας δυνάμει της συμφωνίας μεταξύ της Ευρωπαϊκής Κοινότητας και της πρώην Γιουγκοσλαβικής Δημοκρατίας της Μακεδονίας για την επανεισδοχή προσώπων που διαμένουν χωρίς άδεια·
 (5)«έλεγχος των συνόρων»: έλεγχος των προσώπων που διενεργείται στα σύνορα ως αντίδραση αποκλειστικά και μόνο στην πρόθεση διέλευσης ή στην πράξη της διέλευσης των συνόρων αυτών, ανεξαρτήτως οποιασδήποτε άλλης παραμέτρου, και συνίσταται σε συνοριακούς ελέγχους στα συνοριακά


text:
σημεία διέλευσης και στην επιτήρηση των συνόρων μεταξύ των σημείων διέλευσης των συνόρων·
 (6)«μέλος ομάδας»: μέλος είτε του προσωπικού του Οργανισμού είτε ομάδας συνοριοφυλάκων από τα συμμετέχοντα κράτη μέλη, συμπεριλαμβανομένων των συνοριοφυλάκων που αποσπώνται από τα κράτη μέλη στον Οργανισμό, για να συμμετάσχουν σε μία δράση· μπορεί να περιλαμβάνει και λοιπό σχετικό προσωπικό, τα καθήκοντα του οποίου θα καθορίζονται στο επιχειρησιακό σχέδιο·
 (7)«κράτος μέλος»: κράτος μέλος της Ευρωπαϊκής Ένωσης·
 (8)«κράτος μέλος καταγωγής»: κράτος μέλος του οποίου ένα μέλος ομάδας είναι συνοριοφύλακας ή μέλος του λοιπού σχετικού προσωπικού·
 (9)«δεδομένα προσωπικού χαρακτήρα»: πληροφορίες που αφορούν φυσικό πρόσωπο του οποίου η ταυτότητα είναι γνωστή ή πρόσωπο του οποίου η ταυτότητα μπορεί να εξακριβωθεί· πρόσωπο του οποίου η ταυτότητα μπορεί να εξακριβωθεί είναι το φυσικό πρόσωπο το οποίο μπορεί να ταυτοποιηθεί, άμεσα ή έμμεσα, ιδίως μέσω αναφοράς σε αναγνωριστικό στοιχείο ταυτότητας, όπως όνομα, αριθμό ταυτότητας, δεδομένα θέσης, επιγραμμικό αναγνωριστικό ταυτότητας, ή σε έναν ή περισσότερους παράγοντες που προσιδιάζουν στη σωματική, φυσιολογική, γενετική, ψυχολογική, οικονομική, πολιτιστική ή κοινωνική ταυτότητα του φυσικού αυτού προσώπου·
 (10)«συμμετέχον κράτος μέλος»: κάθε κράτος μέλος το οποίο συμμετέχει στη δράση στην πρώην Γιουγκοσλαβική Δημοκρατία της Μακεδονίας με την παροχή τεχνικού εξοπλισμού, συνοριοφυλάκων και λοιπού σχετικού προσωπικού που αναπτύσσεται στο πλαίσιο της ομάδας·
 (11)«Οργανισμός»: ο Ευρωπαϊκός Οργανισμός Συνοριοφυλακής και Ακτοφυλακής που συστάθηκε με τον κανονισμό (ΕΕ) 2016/1624 για την Ευρωπαϊκή Συνοριοφυλακή και Ακτοφυλακή·
 (12)«εκτελεστικές αρμοδιότητες των μελών ομάδας»: αρμοδιότητες που είναι αναγκαίες για την εκτέλεση των καθηκόντων που απαιτούνται για τον έλεγχο των συνόρων και τις επιχειρήσεις επιστροφής που διεξάγονται στο έδαφος της πρώην Γιουγκοσλαβικής Δημοκρατίας της Μακεδονίας κατά τη διάρκεια της κοινής δράσης, όπως περιλαμβάνονται στο επιχειρησιακό σχέδιο·
 Άρθρο 3
 Έναρξη δράσης
 1.Ο Οργανισμός μπορεί να προτείνει στις αρμόδιες αρχές της πρώην Γιουγκοσλαβικής Δημοκρατίας της Μακεδονίας την ανάληψη πρωτοβουλίας έναρξης μίας δράσης. Οι αρμόδιες αρχές της πρώην Γιουγκοσλαβικής Δημοκρατίας της Μακεδονίας μπορούν να ζητήσουν από τον Οργανισμό να εξετάσει το ενδεχόμενο έναρξης μιας δράσης.
 2.Η εκτέλεση μιας δράσης απαιτεί τη συγκατάθεση τόσο των αρμόδιων αρχών της πρώην Γιουγκοσλαβικής Δημοκρατίας της Μακεδονίας όσο και του Οργανισμού.
 Άρθρο 4
 Επιχειρησιακό σχέδιο
 Για κάθε κοινή επιχείρηση ή ταχεία επέμβαση στα σύνορα, συμφωνείται μεταξύ του Οργανισμού και της πρώην Γιουγκοσλαβικής Δημοκρατίας της Μακεδονίας επιχειρησιακό σχέδιο, επί του οποίου έχει συμφωνήσει το κράτος μέλος ή τα κράτη μέλη που συνορεύουν με την περιοχή των επιχειρήσεων. Το σχέδιο ορίζει λεπτομερώς την οργάνωση και τις διαδικαστικές πτυχές της κοινής επιχείρησης ή της ταχείας επέμβασης στα σύνορα, καθώς και την περιγραφή και εκτίμηση της κατάστασης, τις μεθόδους δράσης, τους επιχειρησιακούς σκοπούς και στόχους, το είδος του τεχνικού εξοπλισμού που θα χρησιμοποιηθεί, το σχέδιο εφαρμογής, τη συνεργασία με άλλες τρίτες χώρες, λοιπά όργανα και οργανισμούς της Ένωσης ή διεθνείς οργανισμούς, τις διατάξεις για τα θεμελιώδη δικαιώματα, συμπεριλαμβανομένης της προστασίας των δεδομένων προσωπικού χαρακτήρα, την προβλεπόμενη διάρκεια της δράσης, τη γεωγραφική περιοχή στην οποία θα πραγματοποιηθεί η δράση, την περιγραφή των καθηκόντων, αρμοδιοτήτων, συμπεριλαμβανομένου του σεβασμού των θεμελιωδών δικαιωμάτων, και των ειδικών οδηγιών για τα μέλη της ομάδας, καθώς και την επιτρεπόμενη χρήση των βάσεων δεδομένων και την επιτρεπόμενη χρήση υπηρεσιακών


text:
όπλων, πυρομαχικών και εξοπλισμού στην πρώην Γιουγκοσλαβική Δημοκρατία της Μακεδονίας, τη σύνθεση των μελών των ομάδων, καθώς και την ανάπτυξη λοιπού σχετικού προσωπικού, τα ζητήματα διοίκησης και ελέγχου, συμπεριλαμβανομένων των ονομάτων και βαθμών των συνοριοφυλάκων της πρώην Γιουγκοσλαβικής Δημοκρατίας της Μακεδονίας οι οποίοι είναι υπεύθυνοι για τη συνεργασία με τα μέλη ομάδας του Οργανισμού, ιδίως δε του ονόματος και του βαθμού των συνοριοφυλάκων της πρώην Γιουγκοσλαβικής Δημοκρατίας της Μακεδονίας οι οποίοι ηγούνται κατά τη διάρκεια της ανάπτυξης των μελών της ομάδας στο έδαφος της πρώην Γιουγκοσλαβικής Δημοκρατίας της Μακεδονίας, της θέσης των μελών της ομάδας στη δομή διοίκησης και του είδους του τεχνικού εξοπλισμού που θα χρησιμοποιηθεί· τη διάρθρωση του συντονισμού, της διοίκησης, του ελέγχου, της επικοινωνίας και της υποβολής εκθέσεων, τις οργανωτικές ρυθμίσεις και την υλικοτεχνική υποστήριξη, την αξιολόγηση και τις οικονομικές πτυχές της κοινής επιχείρησης ή της ταχείας επέμβασης στα σύνορα. Η αξιολόγηση της κοινής επιχείρησης ή της ταχείας επέμβασης στα σύνορα διεξάγεται από κοινού από την πρώην Γιουγκοσλαβική Δημοκρατία της Μακεδονίας και από τον Οργανισμό.
 Άρθρο 5
 Καθήκοντα και αρμοδιότητες των μελών της ομάδας
 1. Τα μέλη της ομάδας έχουν την εξουσία να εκτελούν τα καθήκοντα και να ασκούν τις εκτελεστικές αρμοδιότητες που απαιτούνται για τον έλεγχο των συνόρων και τις επιχειρήσεις επιστροφής.
 2. Τα μέλη της ομάδας τηρούν τις νομοθετικές και κανονιστικές διατάξεις της πρώην Γιουγκοσλαβικής Δημοκρατίας της Μακεδονίας.
 3. Τα μέλη της ομάδας μπορούν να εκτελούν τα καθήκοντά τους και να ασκούν τις αρμοδιότητές τους στο έδαφος της πρώην Γιουγκοσλαβικής Δημοκρατίας της Μακεδονίας μόνον υπό τις εντολές και παρουσία συνοριοφυλάκων ή λοιπού σχετικού προσωπικού της πρώην Γιουγκοσλαβικής Δημοκρατίας της Μακεδονίας. Η πρώην Γιουγκοσλαβική Δημοκρατία της Μακεδονίας, όταν ενδείκνυται, εκδίδει εντολές προς την ομάδα σύμφωνα με το επιχειρησιακό σχέδιο.
 Ο Οργανισμός, μέσω του συντονιστή του, δύναται να κοινοποιεί τις απόψεις του στο αρμόδιο πρόσωπο της Αστυνομίας Συνόρων της πρώην Γιουγκοσλαβικής Δημοκρατίας της Μακεδονίας σχετικά με τις οδηγίες που έχουν δοθεί στην ομάδα. Στην περίπτωση αυτή, η πρώην Γιουγκοσλαβική Δημοκρατία της Μακεδονίας λαμβάνει υπόψη τις εν λόγω απόψεις και τις ακολουθεί στο μέτρο του δυνατού.
 Στις περιπτώσεις κατά τις οποίες οι εντολές που δίδονται προς την ομάδα δεν είναι σύμφωνες με το επιχειρησιακό σχέδιο, ο συντονιστής το αναφέρει αμέσως στον εκτελεστικό διευθυντή του Οργανισμού. Ο εκτελεστικός διευθυντής δύναται να λαμβάνει τα κατάλληλα μέτρα, συμπεριλαμβανομένης της αναστολής ή της διακοπής της δράσης.
 4. Τα μέλη της ομάδας φέρουν, όπου ενδείκνυται, τη δική τους στολή κατά την εκτέλεση των καθηκόντων τους και την άσκηση των αρμοδιοτήτων τους. Τα μέλη της ομάδας φέρουν επίσης στις στολές τους, όπου ενδείκνυται, ευδιάκριτα προσωπικά στοιχεία αναγνώρισης και περιβραχιόνιο κυανού χρώματος με το διακριτικό σήμα της Ευρωπαϊκής Ένωσης και του Οργανισμού. Για τον προσδιορισμό της ταυτότητάς τους από τις εθνικές αρχές της πρώην Γιουγκοσλαβικής Δημοκρατίας της Μακεδονίας, τα μέλη της ομάδας φέρουν ανά πάσα στιγμή το έγγραφο διαπίστευσής τους που αναφέρεται στο άρθρο 8.
 5. Κατά την εκτέλεση των καθηκόντων τους και την άσκηση των αρμοδιοτήτων τους, τα μέλη της ομάδας δύνανται να φέρουν υπηρεσιακά όπλα, πυρομαχικά και εξοπλισμό σύμφωνα με την εθνική νομοθεσία